**ΠΡΑΣΙΝΕΣ ΠΟΛΙΤΙΣΤΙΚΕΣ ΔΙΑΔΡΟΜΕΣ**

**Πρόγραμμα εκδηλώσεων**

#### ΝΟΜΟΣ ΑΙΤΩΛΟΑΚΑΡΝΑΝΙΑΣ

#### Η Εφορεία Αρχαιοτήτων Αιτωλοακαρνανίας και Λευκάδας θα πραγματοποιήσει σειρά εκδηλώσεων στους παρακάτω χώρους:

Την **Παρασκευή 5 Ιουνίου 2015 και ώρα 09:00 έως 13:00** στο Αρχαιολογικό Μουσείο Θυρρείου και στον Αρχαιολογικό χώρο Θυρρείου, σε συνεργασία με τη Διεύθυνση Πρωτοβάθμιας Εκπαίδευσης Αιτωλοακαρνανίας, θα πραγματοποιηθεί η δράση με τίτλο «Η αρχαία πόλη Θύρρειο, η ομώνυμη σύγχρονη κοινότητα και το ευρύτερο περιβάλλον τους». Πρόκειται για θεματική ξενάγηση στο Αρχαιολογικό Μουσείο Θυρρείου και εν συνεχεία επίσκεψη σε επιλεγμένα τμήματα της οχύρωσης της αρχαίας πόλης, τα οποία βρίσκονται εντός και στις παρυφές της ομώνυμης σύγχρονης κοινότητας. **Τηλέφωνο επικοινωνίας για το κοινό :** 26310-55654 (Β. Τσαντήλα, Δ. Γαβρίνα)

**Την Παρασκευή 5 Ιουνίου 2015 και ώρα 09:00** στις Ρωμαϊκές Θέρμες Αγ. Θωμά της Ιεράς Πόλης Μεσολογγίου θα πραγματοποιηθεί εκπαιδευτικό πρόγραμμα για μαθητές Νηπιαγωγείου με τίτλο «Μαθαίνω να αγαπώ τα αρχαία». Οι μαθητές θα μεταφερθούν από τα σχολεία τους στις Ρωμαϊκές Θέρμες μέσω λεωφορείων που παραχωρεί ο δήμος. Θα ακολουθήσει περιήγηση στο χώρο και γνωριμία με το ρωμαϊκό λουτρό και τη λειτουργία του. Το πρόγραμμα θα ολοκληρωθεί με παιχνίδι ρόλων.

**Τηλέφωνο επικοινωνίας για το κοινό :** 26310-55654 (Δ. Γαβρίνα)

Την **Παρασκευή 5 Ιουνίου 2015 και ώρα 09:00**, στον Αρχαιολογικό Χώρο Κάστρου Ναυπάκτου θα πραγματοποιηθεί η δράση «Πολιτιστικές Διαδρομές στην Καστροπολιτεία της Ναυπάκτου». Πρόκειται για εκπαιδευτικό πρόγραμμα που απευθύνεται σε μαθητές Δημοτικού και Γυμνασίου. Περιλαμβάνει ιστορική και αρχαιολογική θεματική περιήγηση στο Κάστρο Ναυπάκτου εμπλουτισμένη από εκπαιδευτικές δραστηριότητες.

**Τηλέφωνο επικοινωνίας για το κοινό :** 26340 27240 (Ό. Μαλλά)

Την **Παρασκευή 5 Ιουνίου 2015 και ώρα 09:00** στον Ενετικό Λιμένα Ναυπάκτου, θα πραγματοποιηθεί η δράση«Διαδρομές στο μεσαιωνικό λιμάνι και την πόλη της Ναυπάκτου». Πρόκειται για εκπαιδευτικό πρόγραμμα που απευθύνεται σε μαθητές Δημοτικού και Γυμνασίου. Περιλαμβάνει περιήγηση στον ενετικό λιμένα Ναυπάκτου, η οποία συμπληρώνεται από προτάσεις εκπαιδευτικών δραστηριοτήτων. **Τηλέφωνο επικοινωνίας για το κοινό :** 26340 27240 (Ό. Μαλλά)

Το **Σάββατο 6 και Κυριακή 7 Ιουνίου 2015** και ώρα **09:00 έως 12:00** θα πραγματοποιηθεί ξενάγηση στο αρχαιολογικό μουσείο Αγρινίου για το ευρύ κοινό. **Τηλέφωνο επικοινωνίας για το κοινό:** 26410 27377 (Ειρ. Κουτσιάφτη)

Το **Σάββατο 6 Ιουνίου 2015 και ώρα 10:30**, στο Κάστρο Βόνιτσας, θα πραγματοποιηθεί η δράση «Ιστορικές και Αρχαιολογικές Περιηγήσεις στο Κάστρο Βόνιτσας». Πρόκειται για ιστορική και αρχαιολογική περιήγηση που απευθύνεται στο ευρύ κοινό.

**Τηλέφωνο επικοινωνίας για το κοινό :** 26310 55654 (Κ. Χαμηλάκη)

**ΝΟΜΟΣ ΑΡΚΑΔΙΑΣ**

Η Εφορεία Αρχαιοτήτων Αρκαδίας σε συνεργασία με το Φιλοτεχνικό Όμιλο Τρίπολης, το Σύλλογο Εκδρομέων Τρίπολης (ΣΕΤ) και το Σύλλογο Αρκάδων Ορειβατών και Οικολόγων (ΣΑΟΟ) θα πραγματοποιήσει το **Σάββατο 6 Ιουνίου 2015 και ώρα 17:00 έως 20:00** στον αρχαιολογικό χώρο του Ορχομενού, τη δράση «Στα μονοπάτια του αρκαδικού Ορχομενού». Πρόκειται για περιήγηση και πεζοπορία στον οργανωμένο και επισκέψιμο αρχαιολογικό χώρο του Ορχομενού, ο οποίος αποδίδεται για πρώτη φορά στο κοινό μετά από την ανάδειξή του μέσω ΕΣΠΑ. **Τηλέφωνο επικοινωνίας για το κοινό**: 2710 225243 (Β. Καραγιάννη)

**ΝΟΜΟΣ ΑΡΤΑΣ**

Η Εφορεία Αρχαιοτήτων Άρτας, σε συνεργασία με το Δήμο Αρταίων, την Ιερά Μητρόπολη Νικοπόλεως & Πρεβέζης, το Φορέα Διαχείρισης Υγροτόπων Αμβρακικού, το Τμήμα Ανθοκομίας & Αρχιτεκτονικής Τοπίου του T.E.I. Ηπείρου, την Εταιρεία Ανάπτυξης Νοτίου Ηπείρου - Αμβρακικού (ΕΤΑΝΑΜ Α.Ε.Ο.Τ.Α.), το Ναυτικό Όμιλο Κορωνησίας και την εταιρεία θαλάσσιου καγιάκ Odyssea, θα πραγματοποιήσει την **Παρασκευή 5 Ιουνίου 2015 και ώρα 11:00** στην Κορωνησία, τη δράση **«** Άγνωστες γωνιές του Αμβρακικού- Ένας περίπατος στην Κορωνησία».

Πρόκειται για ξενάγηση στα μνημεία της Κορωνησίας (Κούλια, Ι. Ν. Γενεσίου Θεοτόκου, Παρεκκλήσι Οσίου Ονουφρίου). Οι επισκέπτες θα μπορούν να συμμετάσχουν επίσης σε περιβαλλοντική περιήγηση, με προτεινόμενη διαδρομή το παραλιακό μέτωπο, να ενημερωθούν για το οικοσύστημα του Αμβρακικού Κόλπου, αλλά και να πάρουν μέρος σε αθλητικές θαλάσσιες δραστηριότητες. Η δράση απευθύνεται τόσο στους κατοίκους όσο και σε επισκέπτες της περιοχής, καθώς και σε μαθητές και φοιτητές των τοπικών Εκπαιδευτικών Ιδρυμάτων.

**Τηλέφωνο επικοινωνίας για το κοινό :** 26810 24636 (Χ. Αναγνώστου, Β. Καπόπουλος)

**ΝΟΜΟΣ ΑΤΤΙΚΗΣ**

Η Εφορεία Αρχαιοτήτων Αθηνών σε συνεργασία με τις Διευθύνσεις Πρωτοβάθμιας και Δευτεροβάθμιας Εκπαίδευσης Α΄ Αθήνας θα πραγματοποιήσει τα παρακάτω εκπαιδευτικά προγράμματα:

Την **Παρασκευή 5 Ιουνίου 2015** και **ώρα 10:00** στον αρχαιολογικό χώρο της Νότιας Κλιτύος Ακροπόλεως (Ιερό Διονύσου Ελευθερέως) θα υλοποιηθεί η δράση «Ακολουθώντας το Διόνυσο στη χαρά». Πρόκειται για εκπαιδευτικό πρόγραμμα για σχολικές ομάδες Πρωτοβάθμιας Εκπαίδευσης. Οι μαθητές θα γνωρίσουν στοιχεία για το μύθο και τη λατρεία του Διονύσου και θα ενημερωθούν για τη χλωρίδα και την πανίδα στο Ιερό και την ευρύτερη περιοχή, με ιδιαίτερη έμφαση στην επίδραση του περιβάλλοντος και την ανάγκη σεβασμού και προστασίας του.

**Τηλέφωνο επικοινωνίας:** 210 3214834 (Α. Γιαννακοπούλου)

Την **Παρασκευή 5 Ιουνίου 2015 και ώρα 10:00** στους αρχαιολογικούς χώρους Κεραμεικού και Αρχαίας Αγοράς θα παρουσιαστεί η δράση «Ανάντη = αντίθετα στο ρεύμα του ποταμού». Πρόκειται για εκπαιδευτικό πρόγραμμα για σχολικές ομάδες Πρωτοβάθμιας Εκπαίδευσης (Δ' -ΣΤ΄ Δημοτικού). Οι μαθητές θα γνωρίσουν τη~~ν~~ τοπογραφία των δύο αρχαιολογικών χώρων, τη σχέση τους με τον Ηριδανό αλλά και πολλαπλές συνδέσεις φύσης και πολιτισμού μέσα από διαθεματικές δραστηριότητες, παιχνίδι και κατασκευές.

Απαραίτητη προσυνεννόηση. **Τηλέφωνο επικοινωνίας για το κοινό:** 210 3210196 (Μ. Λιάσκα)

Το **Σάββατο 6 Ιουνίου 2015 και ώρα 10:30** στον Αρχαιολογικό Xώρο Αρχαίας Αγοράς θα πραγματοποιηθεί η δράση "Πράσινες μυθιστορίες". Απευθύνεται σε οικογένειες με παιδιά που γνωρίζουν ανάγνωση και περιλαμβάνει παρουσίαση των ανασκαφών, της διαμόρφωσης και της δενδροφύτευσης του Αρχαιολογικού Χώρου της Αρχαίας Αγοράς καθώς και διαδραστικό θεματικό περίπατο στον αρχαιολογικό χώρο με παιχνίδι ρόλων. Κατά τη διάρκεια της διαδρομής, οι συμμετέχοντες αναλαμβάνουν τη διαθεματική παρουσίαση 13 δέντρων και θάμνων της Αγοράς, χρησιμοποιώντας σενάριο/εικονογραφημένους διαλόγους και σχετικό εποπτικό υλικό. Οι διάλογοι ζωντανεύουν την Ιστορία και τις ιστορίες, τους μύθους, τη χρήση και τις απεικονίσεις στα ευρήματα των ανασκαφών αλλά και γενικότερα στην τέχνη των 13 φυτών. Μέσα από πολυαισθητηριακές δραστηριότητες, φύλλα εργασίας και κατασκευές («Καν΄το όπως ο Θαλής», «Δενδροχρονολογήστε», «Η φύση μας εμπνέει» "Πόσα καράτια;" κ.α.) οι συμμετέχοντες ανιχνεύουν τις πολλαπλές συνδέσεις φύσης και πολιτισμού. Απαραίτητη προσυνεννόηση. **Τηλέφωνο επικοινωνίας για το κοινό:** 210 3210196 (Μ. Λιάσκα)

Η Εφορεία Αρχαιοτήτων Ανατολικής Αττικής θα πραγματοποιήσει τις ακόλουθες δράσεις:

Την **Τετάρτη 3 Ιουνίου 2015 και την Παρασκευή 5 Ιουνίου 2015 και ώρα 09:30 έως 12:00** σε συνεργασία με τη Διεύθυνση Περιβάλλοντος της Περιφέρειας Αττικής και το Ελληνικό Κέντρο Βιοτόπων – Υγροτόπων Μουσείου Γουλανδρή Φυσικής Ιστορίας θα πραγματοποιηθούν εκπαιδευτικές επισκέψεις μαθητών του Δημοτικού στον αρχαιολογικό χώρο του Ιερού των Αιγυπτίων Θεών στον υγρότοπο της «Μπρεξίζας» Νέας Μάκρης–Μαραθώνος. Πρόκειται για εκπαιδευτικά προγράμματα με σύντομο περίπατο-περιήγηση στον αρχαιολογικό χώρο του Ιερού των Αιγυπτίων Θεών και Βαλανείου στην «Μπρεξίζα» Νέας Μάκρης-Μαραθώνος. Στοχεύουν στη γνωριμία των μαθητών με το μνημείο που ιδρύθηκε τον 2ο αι. μ.Χ. για τη λατρεία των αιγυπτιακών θεοτήτων στην Αττική των ρωμαϊκών χρόνων. Ταυτόχρονα συμβάλλουν στην εξοικείωση τους με τον σύγχρονο υγρότοπο που αποτελεί το φυσικό περιβάλλον του αρχαιολογικού χώρου.

**Τηλέφωνο επικοινωνίας για το κοινό:** 697 1994920,22940 55155 **(**Κ.Φωτιάδη)

**Το Σάββατο 6 και την Κυριακή** **7 Ιουνίου 2015, ώρα 11:00 έως 13:00,** στο Αρχαιολογικό Μουσείο Βραυρώνας, θα παρουσιαστεί η δράση «Άρτεμις Φωσφόρος». Πρόκειται για εκπαιδευτικό πρόγραμμα το οποίο βασίζεται στη σχέση της Αρτέμιδος με τη φωτιά. Θα ακολουθήσει αφήγηση του μύθου της Περσεφόνης και παιχνίδι με ζωγραφική με θέμα «Άρτεμις και φωτιά».

**Τηλέφωνο επικοινωνίας για το κοινό :** 210 3213122 εσωτ. 131 και 22990 27340

(Αικ. Πέτρου, Αικ. Νικολάκη)

**Την Κυριακή 7 Ιουνίου 2015 και ώρα 11:00** στον Τύμβο του «Σοφοκλή», στη Βαρυμπόμπη Αχαρνών, θα πραγματοποιηθεί η δράση «Ξενάγηση στο ταφικό μνημείο που αποδίδεται στον αρχαίο ποιητή Σοφοκλή».

Οι αρχαιολόγοι της Εφορείας θα ξεναγήσουν το κοινό στο ταφικό μνημείο που ανασκάφηκε το 1888 και είναι γνωστό ως «Τύμβος του Σοφοκλή». Βρίσκεται στους πρόποδες της Πάρνηθας, στη θέση Μεγάλη Βρύση. Πρόκειται για τύμβο κλασικών χρόνων που περικλείει ταφικό περίβολο. Το κοινό θα έχει την ευκαιρία να ενημερωθεί για την ανασκαφή, τα ευρήματα και τις ερμηνείες των μελετητών. **Τηλέφωνο επικοινωνίας για το κοινό :** 210 2466122 και 210 3213122 εσωτερικό 106 (Ε. Αναγνωστοπούλου, Ι. Γκουρτζιούμη)

**Την Κυριακή 7 Ιουνίου 2015 και ώρα 09:30 έως 14:00** στον Εθνικό Δρυμό Σουνίου θα υλοποιηθεί η δράση με τίτλο «Διαβάζοντας το χρόνο στο τοπίο του Εθνικού Δρυμού Σουνίου» σε συνεργασία με το Κέντρο Περιβαλλοντικής Εκπαίδευσης Λαυρίου και θεατρικές ομάδες των τοπικών συλλόγων Λαυρεωτικής. Πρόκειται για περιηγητική ξενάγηση συνδυασμένη με εκπαιδευτικές και θεατρικές δράσεις. Περιλαμβάνει πεζοπορία σε μια κλειστή διαδρομή αγροτικής οδού και μονοπατιών, ανάμεσα σε ερειπιώνες αλλά και ανασκαμμένα συγκροτήματα αρχαίων μεταλλουργικών εργαστηρίων, κατάλοιπα των εργασιών της Γαλλικής και της Ελληνικής Μεταλλευτικής Εταιρείας, αλλά και το μοναδικό γεωλογικό – βιοποικίλο σύνολο του Λαυρεωτικού οικότοπου. Εκπαιδευτικές δράσεις και θεατρικά δρώμενα (από θεατρικές ομάδες της Λαυρεωτικής) θα παρουσιάζονται σε διάφορα σημεία της διαδρομής. **Τηλέφωνο επικοινωνίας για το κοινό :** 210 3213122, εσωτερικό 122 και 22920 22817 (Α. Καπετάνιος).

Την **Κυριακή 7 Ιουνίου 2015 και ώρα 11:00** θα πραγματοποιηθεί ξενάγηση σε δύο βυζαντινούς ναούς του Δήμου Σαρωνικού. Πρόκειται για τους Ταξιάρχες Καλυβίων και τον Άγιο Γεώργιο Κουβαρά, διαχρονικά μνημεία της Μεσογαίας, με αξιόλογο γλυπτό και ζωγραφικό διάκοσμο και αρχιτεκτονικές φάσεις από τους παλαιοχριστιανικούς έως και τους όψιμους μεταβυζαντινούς χρόνους. Τα δύο μνημεία συνδέονται με την οικοδομική δραστηριότητα στη Μεσογαία των πρώιμων χριστιανικών χρόνων και την καλλιτεχνική άνθιση της περιοχής κατά την υστεροβυζαντινή περίοδο αλλά και αργότερα, τον 18ο αιώνα.

**Τηλέφωνο επικοινωνίας για το κοινό:** 210 3213122, 210 3216700 (Ν. Βασιλικού, Δ. Πέτρου)

Η Εφορεία Αρχαιοτήτων Δυτικής Αττικής, Πειραιά και Νήσων θα πραγματοποιήσει τις ακόλουθες δράσεις:

Σε συνεργασία με την Διεύθυνση Πρωτοβάθμιας Εκπαίδευσης Πειραιά και το Σωματείο «Οι Φίλοι του Αρχαιολογικού Μουσείου Πόρου και των Αρχαιολογικών Χώρων Τροιζηνίας Πόρου, Μεθάνων και της Ευρύτερης Περιοχής Τροιζηνίας *Χρήστος Φουρνιάδης*», την **Παρασκευή 5 Ιουνίου 2015 και ώρα 09:00** στον Αρχαιολογικό Χώρο Αρχαίας Τροιζήνας θα πραγματοποιηθεί η δράση **«**Με τον Ιππόλυτο στην Τροιζήνα. Μια διαδρομή στον μύθο, τον τόπο και την Iστορία». Πρόκειται για εκπαιδευτικό πρόγραμμα που απευθύνεται σε μαθητές και μαθήτριες που φοιτούν σε σχολεία της περιοχής και αποσκοπεί να τους γνωρίσει το τοπίο ως ένα καμβά πάνω στον οποίο έχει υφανθεί ο μύθος και η Ιστορία. Έτσι, μέσα από την περιήγηση στα μνημεία της αρχαίας Τροιζήνας, οι νεαροί επισκέπτες θα έρθουν σε επαφή με το πλούσιο πολιτιστικό και φυσικό περιβάλλον της περιοχής.

Η εκπαιδευτική περιήγηση θα επαναληφθεί το **Σάββατο 6 Ιουνίου 2015** για εκπαιδευτικούς και ευρύ κοινό. Σημείο συνάντησης για την περιήγηση του Σαββάτου **η Πλατεία της Τροιζήνας, στις 10:30.**

**Τηλέφωνο επικοινωνίας για το κοινό:** 210 4590707 ( Ε. Πίνη) 22980 23276 (Αρχαιολογικό Μουσείο Πόρου)

Την **Κυριακή 7 Ιουνίου 2015 και ώρα 10.00** θα υλοποιηθεί η δράση «Περίπατος στα Μακρά Τείχη και στις Αστικές Πύλες του Πειραιά». Σημείο συνάντησης ορίζεται ο Ηλεκτρικός Σταθμός του Ταύρου (εκδοτήρια εισιτηρίων). Πρόκειται για έναν αρχαιολογικό περίπατο που απευθύνεται στο ευρύ κοινό και έχει ως στόχο τη γνωριμία με σωζόμενα τμήματα των Μακρών Τειχών. Αναζητώντας το ίχνος της οχύρωσης στην οποία βασίστηκε η Αθηναϊκή ηγεμονία, ο περίπατος θα καταλήξει στις Αστικές Πύλες του Πειραιά.

**Τηλέφωνο επικοινωνίας για το κοινό:** 210 4590711, 210 4590712, 210 4590713 (Α.-Μ. Αναγνωστοπούλου, Α. Ντόβα, Ε. Σκιαδαρέση, Γ. Συρόπουλος)

Το Εθνικό Αρχαιολογικό Μουσείο θα πραγματοποιήσει τις εξής δράσεις:

Την **Παρασκευή 5 Ιουνίου 2015 και ώρα 10:00 έως 12:00** θα πραγματοποιηθείτο εκπαιδευτικό πρόγραμμα «Φυτά, αρώματα και χρώματα», Απευθύνεται σε σχολικές ομάδες Δ΄ και ΣΤ΄ Δημοτικού. Περιλαμβάνει γνωριμία με τα εκθέματα της προϊστορικής Σαντορίνης που σχετίζονται με το φυσικό περιβάλλον, καθοδηγούμενη έρευνα στον εκθεσιακό χώρο και τέλος εικαστικό εργαστήρι. Στόχος του προγράμματος η διαχρονική επίδραση του περιβάλλοντος από την αρχαιότητα έως σήμερα. Απαραίτητη η δήλωση συμμετοχής.

Επίσης, την **Παρασκευή 5 Ιουνίου 2015 και ώρα 17:00 έως 19:00,** σε συνεργασία με το Τομέα Βοτανικής και τον Βοτανικό Κήπο Διομήδους του Τμήματος Βιολογίας του Εθνικού και Καποδιστριακού Πανεπιστημίου και την «Ecoscapes IKE- Aρχιτεκτονική τοπίου και περιβάλλοντος»,θα πραγματοποιηθείδιάλεξη του Α. Σκορδίλη, Διδάκτορα Βοτανικής του ΕΚΠΑ, με θέμα «Η ελληνική χλωρίδα στον αρχαίο μύθο και στη τέχνη. Μια περιήγηση μέσα από τα εκθέματα του Εθνικού Αρχαιολογικού Μουσείου» και θεματική περιήγηση με τίτλο «Η ελληνική χλωρίδα στον αρχαίο μύθο και στη τέχνη». Τη διάλεξη θα προλογίσει η Διευθύντρια του Εθνικού Αρχαιολογικού Μουσείου Δρ Μ. Λαγογιάννη- Γεωργακαράκου. Η περιήγηση θα επαναληφθεί το **Σάββατο 6 Ιουνίου 2015 και ώρα 13:00.**

Η συμμετοχή στη διάλεξη και τη θεματική περιήγηση θα γίνει με βάση τη σειρά προσέλευσης.

**Τηλέφωνο επικοινωνίας για το κοινό**: 213214 4891.

Το Επιγραφικό και Νομισματικό Μουσείο έχει προγραμματίσει τις ακόλουθες εκδηλώσεις:

Την **Παρασκευή 5 Ιουνίου 2015 και ώρα 19:00.** θα πραγματοποιηθείδιάλεξη του Επίτιμου Διευθυντή του Επιγραφικού Μουσείου κ. Χαράλαμπου Κριτζά: «Αρχαιολογικοί Περίπατοι στην Κρήτη» στην αίθουσα Διαλέξεων του Επιγραφικού Μουσείου. **Τηλέφωνο επικοινωνίας για το κοινό**: 210 8217637, 210 8232950 (Ε. Ζαββού - Ε. Χωρέμη)

Την **Παρασκευή 5 Ιουνίου 2015 και ώρα 10:00** στον κήπο του Νομισματικού Μουσείου θα υλοποιηθεί η δράση «Απεικονίσεις φυτών και ζώων στα αρχαία νομίσματα». Πρόκειται για εκπαιδευτικό πρόγραμμα που απευθύνεται σε μαθητές Πρωτοβάθμιας Εκπαίδευσης και αφορά στη χλωρίδα και την πανίδα καθώς και την απεικόνισή της στα νομίσματα.

**Τηλέφωνο επικοινωνίας για το κοινό**: 210-3643774 (Γ. Βενιέρη, Γ. Νικολάου)

Το Βυζαντινό και Χριστιανικό Μουσείο το **Σάββατο 6 Ιουνίου 2015 και ώρα 21:00** θα πραγματοποιήσει στην αυλή του μουσείου προβολή της ταινίας-ντοκιμαντέρ του Κίμωνα Τσακίρη «Η αρχαιολόγος» (διάρκεια 90’). Η ταινία περιγράφει τον αγώνα της αρχαιολόγου Γεωργίας Καραμήτρου - Μεντεσίδη να ολοκληρώσει μια σημαντική ανασκαφή στη δυτική Μακεδονία, προτού το νερό από το υδροηλεκτρικό φράγμα του Ιλαρίωνα πλημμυρίσει όλη την περιοχή.

**Τηλέφωνο επικοινωνίας για το κοινό**: 213 213 9517

Την **Κυριακή 7 Ιουνίου και ώρες 10:00 και 12:00** θα πραγματοποιηθεί στο μουσείοτο εκπαιδευτικό πρόγραμμα «Θα υπάγω εις τους κήπους», για παιδιά ηλικίας 7-10 ετών. Τα παιδιά θα αναζητήσουν πραγματικά και συμβολικά δέντρα κα πολύχρωμα λουλούδια σε εικόνες, υφάσματα, πίνακες, χειρόγραφα και αντικείμενα μικροτεχνίας. Το εκπαιδευτικό πρόγραμμα θα ολοκληρωθεί με εργαστήρι, κατά τη διάρκεια του οποίου τα παιδιά θα έχουν την ευκαιρία να δημιουργήσουν το δικό τους κήπο με χρώματα και πινέλα.

Απαραίτητη η δήλωση συμμετοχής στο τηλέφωνο 213 213 9507 από Δευτέρα έως Παρασκευή, 09:00-16:00.

H Εφορεία Παλαιοανθρωπολογίας – Σπηλαιολογίας την **Παρασκευή 5 Ιουνίου 2015 και ώρα 10:00 έως 13:00** θα πραγματοποιήσει στο σπήλαιο «Κουτούκι» Παιανίας τη δράση «Ο κόσμος των σπηλαίων: Το σπήλαιο Κουτούκι Παιανίας». Πρόκειται για εκπαιδευτικό πρόγραμμα για μαθητές Πρωτοβάθμιας Εκπαίδευσης. Συμπληρώνεται από ξενάγηση στο σπήλαιο, ένα από τα ωραιότερα της Αττικής, στο οποίο ολοκληρώθηκαν πρόσφατα οι εργασίες αποκατάστασης και ανάδειξης. **Τηλέφωνο επικοινωνίας για το κοινό:** 210 9232358, 210 9224339 (Ι. Ευσταθίου)

**ΝΟΜΟΣ ΑΧΑΪΑΣ**

Η Εφορεία Αρχαιοτήτων Αχαΐας θα πραγματοποιήσει τις ακόλουθες δράσεις:

Την **Παρασκευή 5 Ιουνίου 2015 και ώρα 10:30 έως 13:00** θα υλοποιηθεί η δράση «Παράλληλοι δρόμοι. Η Ιστορία Συνομιλεί με τη Φύση». Πρόκειται για μια πολιτιστική διαδρομή με κέντρο αναφοράς το Κάστρο της Πάτρας. Η διαδρομή θα ξεκινάει από το κέντρο της πόλης με αφετηρία το Αμφιθέατρο/Στάδιο και στάση στο Ωδείο της ρωμαϊκής Πάτρας. Το κοινό θα έχει την ευκαιρία να γνωρίσει τα αρχαιολογικά μνημεία που βρίσκονται στον κεντρικό ιστό της πόλης των Πατρών με τελικό προορισμό το Κάστρο της πόλης και την ιστορία του.

**Τηλέφωνο επικοινωνίας για το κοινό:** 2610 275070, 2610 276207

Την ίδια ημέρα, **Παρασκευή 5 Ιουνίου 2015** και ώρες **09:00 έως11:00** και **11:00 έως 13:00,** στο Αρχαιολογικό Μουσείο Πατρών θα υλοποιηθεί το εκπαιδευτικό πρόγραμμα «Το δέντρο που ήθελε να γίνει χρωματιστό!!!». Με αφορμή ένα παραμύθι τα παιδιά θα έχουν την ευκαιρία να εκφραστούν εικαστικά και ζωντανέψουν με χρώματα και φαντασία το δέντρο που βρίσκεται στον εξωτερικό χώρο του Αρχαιολογικού Μουσείου Πατρών. Το πρόγραμμα απευθύνεται σε σχολικές ομάδες Α΄ έως Δ΄ Δημοτικού.

**Τηλέφωνο επικοινωνίας για το κοινό:** 2610 275070, 2610 276207

**Το Σάββατο 6 Ιουνίου 2015 και ώρα 10:30 έως 13:00** σε συνεργασία με το Τμήμα Βιολογίας του Πανεπιστημίου Πατρών στον αρχαιολογικό χώρο της Βούντενης θα πραγματοποιηθεί η δράση «Παράλληλοι δρόμοι. Η Ιστορία Συνομιλεί με τη Φύση». Πρόκειται για μια πράσινη πολιτιστική διαδρομή με κέντρο αναφοράς τον αρχαιολογικό χώρο της Βούντενης. Οι αρχαιολόγοι θα γνωρίσουν στο κοινό τον αρχαιολογικό χώρο σε ένα περίπατο στις ειδικά σχεδιασμένες διαδρομές και σε μονοπάτια αρχαιολογικού και περιβαλλοντικού ενδιαφέροντος, εντοπίζοντας με την ομάδα του Τμήματος Βιολογίας Πατρών ιδιαίτερα δέντρα και φυτά του χώρου. **Τηλέφωνο επικοινωνίας για το κοινό:** 2610 275070, 2610 276207

**Το Σάββατο 6 Ιουνίου 2015 και ώρα 11:00 έως 13:00** στο Κάστρο Πάτραςθα πραγματοποιηθείτο εκπαιδευτικό πρόγραμμα «Έναν μύθο θα σας πω ….στον ίσκιο της ελιάς!». Πρόκειται για αφήγηση μύθων που σχετίζονται με τη φύση σε συνδυασμό με θεατρική και εικαστική δραστηριότητα. Το πρόγραμμα απευθύνεται σε παιδιά 5 έως 10 ετών. **Τηλέφωνο επικοινωνίας για το κοινό:** 2610 275070, 2610 276207

Την ίδια μέρα, **Σάββατο 6 Ιουνίου 2015 και ώρα 11:00 έως 13:00**, σε συνεργασία με τον Ποδηλατικό Όμιλο Πατρών και την ομάδα πολιτών «Πιάνω τη Ζωή από το Τιμόνι» στο Αρχαιολογικό Μουσείο Πατρών θα πραγματοποιηθεί η δράση «Με το Ποδήλατο στο Μουσείο». Πρόκειται για μια ποδηλατοδρομία με αφετηρία το κέντρο της πόλης των Πατρών, την Πλατεία Γεωργίου και τελικό προορισμό το Αρχαιολογικό Μουσείο Πατρών. Στο χώρο του Μουσείου θα υλοποιηθεί η θεματική περιήγηση «Οι δρόμοι της Αρχαιότητας» και ειδικό εκπαιδευτικό πρόγραμμα για παιδιά και ενήλικες, κατά τη διάρκεια του οποίου οι συμμετέχοντες θα εκπαιδευτούν στην αλλαγή ποδηλατικής σαμπρέλας στον υπαίθριο χώρο του Μουσείου. **Τηλέφωνο επικοινωνίας για το κοινό:** 2613 616100, 2613 616158

Η Εφορεία Παλαιοανθρωπολογίας-Σπηλαιολογίας σε συνεργασία με τη Δημοτική Κοινωφελή Επιχείρηση του Σπηλαίου Λιμνών Δήμου Καλαβρύτων θα πραγματοποιήσει την **Παρασκευή 5 Ιουνίου 2015 και ώρα 10:30** στο σπήλαιο Λιμνών Δήμου Καλαβρύτων τη δράση «Ο κόσμος των σπηλαίων: Το σπήλαιο των Λιμνών στα Καλάβρυτα. Η γεωλογική και αρχαιολογική σημασία του». Πρόκειται για εκπαιδευτικό πρόγραμμα για μαθητές Πρωτοβάθμιας Εκπαίδευσης, το οποίο συμπληρώνεται με ξενάγηση στο σπήλαιο. Ιδιαίτερη αναφορά θα γίνει στο σπήλαιο των Λιμνών, τη δημιουργία του, το λιθωματικό του διάκοσμο και τον τρόπο σχηματισμού του. Επίσης, θα παρουσιαστούν στοιχεία για τη χρήση του από τον άνθρωπο, όπως προέκυψαν από την αρχαιολογική ανασκαφή του σπηλαίου, ενώ θα γίνει αναφορά στη σχέση του προϊστορικού ανθρώπου με τα σπήλαια.

**Τηλέφωνο επικοινωνίας για το κοινό :** 210 9232358, 210 9224339 (Χ. Κονταξή, Σ. Κατσαρού),26920 31001 (Δημοτική Κοινωφελής Επιχείρηση σπηλαίου Λιμνών).

**ΝΟΜΟΣ ΓΡΕΒΕΝΩΝ**

Η Εφορεία Αρχαιοτήτων Γρεβενών θα πραγματοποιήσει τις ακόλουθες δράσεις:

Την **Παρασκευή 5 Ιουνίου 2015 και ώρα 11:00** σε συνεργασία με το Δήμο Γρεβενών και τη Διεύθυνση Πρωτοβάθμιας Εκπαίδευσης Ν. Γρεβενών στο πεντάτοξο πετρογέφυρο του Σπανού στο Βενέτικο ποταμό θα πραγματοποιηθεί περιήγηση/ξενάγηση για μαθητές Πρωτοβάθμιας Εκπαίδευσης με θέμα το χτίσιμο των γεφυριών και τους πετράδες μαστόρους. **Τηλέφωνο επικοινωνίας για το κοινό:** 24610 25903, 6938314168 (Ζ. Λόλα), 6907220860 (Σ. Τσακστάρας)

Την ίδια μέρα, **Παρασκευή 5 Ιουνίου 2015 και ώρα 11:00** σε συνεργασία με το Δήμο Δεσκάτης και τη Διεύθυνση Πρωτοβάθμιας Εκπαίδευσης Ν. Γρεβενών έχει προγραμματιστεί για τους μαθητές της Πρωτοβάθμιας Εκπαίδευσης του Δήμου Δεσκάτης περιήγηση και ξενάγηση στον αρχαιολογικό χώρο της Ιεράς Μονής Τορνικίου. Θα συζητηθούν μια σειρά από θέματα, όπως ο τρόπος που διασώθηκε η μονή (ολόσωμη μεταφορά του μνημείου) από την επικείμενη κατάκλυση της ευρύτερης περιοχής για τη δημιουργία τεχνητής λίμνης λόγω της κατασκευής του φράγματος του Ιλαρίωνα από τη ΔΕΗ, η διώροφη βυζαντινή εκκλησία της Κοιμήσεως της Θεοτόκου κ.ά. .

**Τηλέφωνο επικοινωνίας για το κοινό:** 24610 25903, 6938314168 (Ζ. Λόλα), 6907220860 (Σ. Τσακστάρας)

**Το Σάββατο 6 Ιουνίου 2015 και ώρα 11:00** σε συνεργασία με το Δήμο Δεσκάτης και τη Διεύθυνση Πρωτοβάθμιας Εκπαίδευσης Ν. Γρεβενών θα πραγματοποιηθούν περιήγηση και θεματικές ξεναγήσεις για το ευρύ κοινό στα σημαντικά βυζαντινά/μεταβυζαντινά μνημεία του Δήμου Δεσκάτης, στην τεχνητή λίμνη του φράγματος του Ιλαρίωνα. Πρόκειται για μνημεία που αποτελούσαν κέντρα της ευρύτερης περιοχής με ιστορικό και κοινωνικό ρόλο. Σ’ αυτά περιλαμβάνονται: το φρουριακό συγκρότημα της Ιεράς Μονής Ζάβορδας (13ος -16ος αι.) και το Ασκηταριό του Οσίου Νικάνωρα, η Ιερά Μονή Τορνικίου με το μοναδικό στην Ελλάδα διώροφο καθολικό(14ος αι. ) και εξαιρετικές τοιχογραφίες, το φρουριακό συγκρότημα της Μονής της Ευαγγελίστριας της Βουνάσας (11ος-18ος αι.) σε υψόμετρο 1500μ. και ο κατάγραφος Ιερός Ναός του Αγίου Δημητρίουστο Γήλοφο(19ος αι.).

**Τηλέφωνο επικοινωνίας για το κοινό:** 24610 25903, 6938314168 (Ζ. Λόλα), 6907220860 (Σ. Τσακστάρας)

Την **Κυριακή 7 Ιουνίου 2015 και ώρα 11:00** σε συνεργασία με το Δήμο Γρεβενών και τη Διεύθυνση Πρωτοβάθμιας Εκπαίδευσης Ν. Γρεβενών έχει προγραμματιστεί περιήγηση και θεματικές ξεναγήσεις για το ευρύ κοινό στα πετρογέφυρα του Δήμου Γρεβενών. Πρόκειται για το Γεφύρι Σπανού, το Γεφύρι Σταυροποτάμου, το Γεφύρι Αζίζ Αγά καθώς και το [Γεφύρι Πορτίτσας](http://www.grevena.gr/perivallon/index.php?option=com_content&task=view&id=117&Itemid=175) Σπηλαίου που βρίσκονται στα πιο μαγευτικά τοπία της Δυτικής Μακεδονίας και χρονολογούνται από τον 18ο έως τον 19ο αιώνα.

**Τηλέφωνο επικοινωνίας για το κοινό:** 24610 25903, 6938314168 (Ζ. Λόλα) 6907220860 (Σ. Τσακστάρας).

**ΝΟΜΟΣ ΕΥΡΥΤΑΝΙΑΣ**

Η Εφορεία Αρχαιοτήτων Φθιώτιδας – Ευρυτανίας θα πραγματοποιήσει τις ακόλουθες δράσεις:

Την **Παρασκευή 5 Ιουνίου 2015 και ώρα 10:00** στην Ιερά Μονή Μεταμόρφωσης του Σωτήρος Βράχας θα υλοποιηθεί η δράση «Γνωριμία μαθητών με τις εργασίες συντήρησης των τοιχογραφιών της Μονής». Πρόκειται για εκπαιδευτική ξενάγηση στην Ιερά Μονή Μεταμόρφωσης του Σωτήρος και παρουσίαση των εργασιών συντήρησης των τοιχογραφιών της Μονής. Ο ιερός ναός της Μεταμόρφωσης του Σωτήρα αποτελεί το καθολικό –και το μόνο σωζόμενο κτήριο- μίας σημαντικής σταυροπηγιακής μονής της εκκλησιαστικής περιφέρειας της επισκοπής Λιτζάς και Αγράφων. Σύμφωνα με μαρτυρίες, η μονή πρέπει να υπήρχε στις αρχές του 17ου αι. Από επιγραφές η ανέγερση του ναού χρονολογείται το 1745. Η μονή διαλύθηκε με σχετικό βασιλικό διάταγμα του 1833. Ο ναός κηρύχτηκε ως ιστορικό διατηρητέο το 1956.

**Τηλέφωνα επικοινωνίας για το κοινό:** 22310 29992 (Χ. Βαποράκης)

**Την ίδια μέρα, Παρασκευή 5 Ιουνίου και ώρα 10:30 έως 12:30** σε συνεργασία με τη Διεύθυνση Πρωτοβάθμιας Εκπαίδευσης Ν. Ευρυτανίας και το Κέντρο Περιβαλλοντικής Εκπαίδευσης Καρπενησίου στην Παλαιοχριστιανική Βασιλική του Αγίου Λεωνίδη Κλαυσίου θα πραγματοποιηθεί η δράση με τίτλο «Γνωριμία μαθητών Πρωτοβάθμιας Εκπαίδευσης των σχολείων της Ευρυτανίας με τον Παλαιοχριστιανικό ναό του Αγίου Λεωνίδη». O ναός, στις νοτιοδυτικές παρυφές του Κλαυσίου, χρονολογείται στο β’ τέταρτο του 6ου αι. μ.Χ.. Αποτελεί το σημαντικότερο υλικό τεκμήριο και μοναδικό ανασκαμμένο μνημείο της Παλαιοχριστιανικής περιόδου στην Ευρυτανία. **Τηλέφωνα επικοινωνίας για το κοινό**: 22310 29992, 22310 47628 (Α. Παπασταθοπούλου, Γ. Μπούκαλη)

Την **Κυριακή 7 Ιουνίου 2015 και ώρα 10:00** σε συνεργασία με το Δήμο Αγράφων θα πραγματοποιηθεί στο Κερασοχώρι η δράση « **Περίπατος στα μνημεία του τόπου μας**». Με αφετηρία την πλατεία του Κερασοχωρίου θα πραγματοποιηθεί σειρά θεματικών περιηγήσεων, με μικρή πεζοπορία και συνδυασμό μετακίνησης με λεωφορείο χωρίς εισιτήριο στα παρακάτω μνημεία του Δήμου Αγράφων:

α) Γέφυρα Βίνιανης, μονότοξο πέτρινο γεφύρι.

β) Μονή Μεταμορφώσεως του Σωτήρος Ανατολικής Φραγκίστας, ιδιαίτερο αρχιτεκτονικά κτίσμα, που αποτελούσε άλλοτε καθολικό μονής.

γ) Γέφυρα του Μανώλη, ιστορικό διατηρητέο μνημείο, το παλαιότερο στην Ευρυτανία.

δ) Ναό Κοιμήσεως της Θεοτόκου (Παναγία της Επισκοπής), ένασημαντικό βυζαντινό μνημείο που βρίσκεται από το 1965 στο βυθό της τεχνητής λίμνης τωνΚρεμαστών, στον Αχελώο.

**Tηλέφωνο επικοινωνίας για το κοινό :** 22310 47628 (Ι. Μανωλούδη, Ξ. Καβάγια)

**ΝΟΜΟΣ ΖΑΚΥΝΘΟΥ**

Η Εφορεία Αρχαιοτήτων Ζακύνθου σε συνεργασία με το Τμήμα Τεχνολογίας Περιβάλλοντος και Οικολογίας του Τ.Ε.Ι. Ιονίων Νήσων θα πραγματοποιήσει το **Σάββατο 6 Ιουνίου 2015 και ώρα 09:00 έως 11:00** στην Έξω Χώρα/ Μυκηναϊκό Νεκροταφείο στο Καμπί τη δράση «Γνωριμία με το ανεξερεύνητο δυτικό τμήμα του νησιού». Περιλαμβάνει πεζοπορία και ξενάγηση στο Μυκηναϊκό Νεκροταφείο στη θέση Καμπί.

**Τηλέφωνο επικοινωνίας για το κοινό :** 26950 22912 **(** Κ. Κουτλιάνη)

**ΝΟΜΟΣ ΗΜΑΘΙΑΣ**

Η Εφορεία Αρχαιοτήτων Ημαθίας θα πραγματοποιήσει τις παρακάτω δράσεις:

Την **Παρασκευή 5 Ιουνίου 2015 και ώρα 09:00 έως 14:00**  στο Βυζαντινό Μουσείο Βέροιας θα υλοποιηθεί η δράση «Μυρσίνες, ρόδα, κυπαρίσσια και πλατάνια: δέντρα και λουλούδια χαρίζουν ονόματα στην Παναγία». Με αφορμή την περιοδική έκθεση του μουσείου «Παναγία μου» αναζητούνται τα προσωνύμια της Παναγίας που σχετίζονται με κάθε είδους δέντρο και φυτό. Την ίδια μέρα στην ιστορική συνοικία της Μακαριώτισσας έχει προγραμματιστεί η εκδήλωση «Περπατώντας στη χριστιανική συνοικία της Μακαριώτισσας: Γνωριμία με τη βυζαντινή και μεταβυζαντινή Βέροια». Περιλαμβάνει περιήγηση στους μικρούς κήπους των βυζαντινών ναών της Αναστάσεως του Χριστού και των Αγίων Κηρύκου και Ιουλίττης.

Την **Κυριακή 7 Ιουνίου 2015 και ώρα 11:00** στον αρχαιολογικό χώρο και το Μουσείο των Βασιλικών Τάφων των Αιγών θα πραγματοποιηθεί η δράση «Στον τρυφερό λειμώνα: Άνθη, αρώματα και ομιλίες θνητών και αθανάτων στο μακάριο τοπίο των Αιγών». Με αφορμή και οδηγό τον Ομηρικό Ύμνο στη Δήμητρα και την περιγραφή του επεισοδίου της αρπαγής της Περσεφόνης στο ανθισμένο λιβάδι της Ελευσίνας καθώς και τη τοιχογραφία με το ίδιο θέμα στο Μουσείο των Βασιλικών Τάφων των Αιγών, θα πραγματοποιηθεί ξενάγηση στο Μουσείο και στον αρχαιολογικό χώρο του Νεκροταφείου των Τύμβων, με θέμα τα λουλούδια.

**Τηλέφωνα επικοινωνίας για το κοινό:** 23310 29737 (Βέροια), 23310 92347 (Αιγές).

**ΝΟΜΟΣ ΗΡΑΚΛΕΙΟΥ**

Η Εφορεία Αρχαιοτήτων Ηρακλείου σε συνεργασία με το Δήμο Χερσονήσου την **Κυριακή 7 Ιουνίου 2015 και ώρα 09:00** με σημείο συνάντησης το Δημαρχείο της Χερσονήσου θα πραγματοποιήσει μία πολιτιστική διαδρομή στο Μινωικό Ανάκτορο Μαλίων, την Ελληνορωμαϊκή Χερσονήσο και την ενδοχώρα στην Λαγκάδα και στο Νέο Φράγμα Αποσελέμη. Η εκδήλωση απευθύνεται στο κοινό της ευρύτερης περιοχής του Δήμου Χερσονήσου και γενικά του Ν. Ηρακλείου, καθώς καισε συγκεκριμένη ομάδα κοινού (άτομα Τρίτης Ηλικίας) του Δήμου Χερσονήσου. Περιλαμβάνει διαδρομή με λεωφορείο και περίπατο στις παραπάνω αρχαίες θέσεις του Δήμου Χερσονήσου και στο πολιτισμικό και φυσικό περιβάλλον τους. Θα ακολουθήσει παρουσίαση θεμάτων και συζήτηση, εστιάζοντας στην οργάνωση των αρχαίων κοινωνιών της περιοχής και τις μεταξύ τους σχέσεις εντός και εκτός Κρήτης, τόσο στην βόρεια ακτογραμμή όσο και στην ενδοχώρα.

Δηλώσεις συμμετοχής στα ΚΑΠΗ του Δήμου Χερσονήσου: 28973-40239 (Ε. Μαραγκάκη).

Δυνατότητα συμμετοχής στη διαδρομή και με ιδιωτικά οχήματα, που θα ακολουθήσουν τα λεωφορεία των συμμετεχόντων προς τους αρχαιολογικούς χώρους.

**Τηλέφωνο επικοινωνίας για το κοινό:** 2810- 279225, 6932400126 (Μ. Μαυράκη)

Το Αρχαιολογικό Μουσείο Ηρακλείου θα πραγματοποιήσει την **Παρασκευή 5 Ιουνίου 2015 και ώρα 10:00 έως 13:00** στο χώρο του Αρχαιολογικού Μουσείου Ηρακλείου ξεναγήσεις με τίτλο: **«**Ιερά κορυφής. Τα βουνά στο λατρευτικό τοπίο των Μινωιτών», «Ο κόσμος των φυτών στις μινωικές τοιχογραφίες», «Ιερά της Υπαίθρου: Τοπίο και λατρεία στους ιστορικούς χρόνους στην Κρήτη». Πρόκειται για ξεναγήσεις και ενημερωτικές παρουσιάσεις με κεντρικό άξονα το φυσικό περιβάλλον στην Εποχή του Χαλκού και στους ιστορικούς χρόνους αντίστοιχα. Ως θεματικές αφετηρίες προτείνονται επιλεγμένα εκθέματα του μουσείου, στα οποία θα υπάρχει ειδική σήμανση.

**Τηλέφωνο επικοινωνίας για το κοινό:** 2810 279063, 2810 279069 (Ειρ. Γαλλή, Μ. Κυρίμη, Κ. Αθανασάκη)

**ΝΟΜΟΣ ΘΕΣΠΡΩΤΙΑΣ**

Η Εφορεία Αρχαιοτήτων Θεσπρωτίας, θα πραγματοποιήσει τις ακόλουθες δράσεις:

Την **Παρασκευή 5 Ιουνίου 2015 και ώρα 08:30-13:00** στο Αρχαιολογικό Μουσείο Ηγουμενίτσας θα υλοποιηθεί το εκπαιδευτικό πρόγραμμα «Παίζω με τα ζώα του Μουσείου». Απευθύνεται σε μαθητές Νηπιαγωγείου και Α΄ Τάξης Δημοτικού. Περιλαμβάνει εκπαιδευτικές δραστηριότητες σχετικές με αντιπροσωπευτικά εκθέματα της Μόνιμης Έκθεσης που απεικονίζουν ή αναπαριστούν διαφορετικά είδη του ζωικού βασιλείου. Απαραίτητη η τηλεφωνική κράτηση. Θα τηρηθεί σειρά προτεραιότητας. **Τηλέφωνο επικοινωνίας για το κοινό :** 2665 0 21417, 28538 (Θ. Λάζου – Α. Τζωρτζάτου)

**Την Παρασκευή, 5 Ιουνίου 2015 και ώρα 09:00 έως 12:30** στον Αρχαιολογικό Χώρο Γιτάνων θα πραγματοποιηθεί το εκπαιδευτικό πρόγραμμα «Στο θέατρο των αρχαίων Γιτάνων», διάρκειας 1 ½ ώρας. Απευθύνεται σε οργανωμένες σχολικές ομάδες Δ΄-Στ΄ Δημοτικού και περιλαμβάνει σύντομη περιήγηση στα σημαντικότερα μνημεία του αρχαιολογικού χώρου καθώς και εκπαιδευτικές δραστηριότητες στον χώρο του θεάτρου. Απαραίτητη η τηλεφωνική κράτηση. Θα τηρηθεί σειρά προτεραιότητας. **Τηλέφωνο επικοινωνίας για το κοινό :** 26650 21417, 28538 (Χ. Γκάνια, Α. Τζωρτζάτου)

**Την Κυριακή 7 Ιουνίου 2015 και ώρα 9:30** σε συνεργασία με τον Ποδηλατικό Σύλλογο Θεσπρωτίας «Σπύρος Παπαγιάννης», θα πραγματοποιηθεί η ποδηλατική διαδρομή «Ηγουμενίτσα - αρχαιολογικός χώρος Πύργος Ραγίου». Θα ακολουθήσει ξενάγηση στον αρχαιολογικό χώρο. Σημείο εκκίνησης: Αφετηρία Ποδηλατόδρομου Ηγουμενίτσας. **Τηλέφωνο επικοινωνίας για το κοινό :** 26650 21417, 28538 **(**Θ. Λάζου , Α. Τζωρτζάτου)

**ΝΟΜΟΣ ΘΕΣΣΑΛΟΝΙΚΗΣ**

Η Εφορεία Αρχαιοτήτων Πόλης Θεσσαλονίκης θα πραγματοποιήσει τις ακόλουθες δράσεις:

Την **Παρασκευή 5 Ιουνίου 2015 και ώρα 10:00 και 12:00**, στο Μουσείο και τον Αρχαιολογικό Χώρο της Ρωμαϊκής Αγοράς, έχουν προγραμματιστεί δύο θεματικές ξεναγήσεις με αναφορά και έμφαση στα ιερά δέντρα και τους συμβολισμούς του φυτικού κόσμου από την Αρχαιότητα έως και τα νεώτερα χρόνια. Η δράση απευθύνεται και στην εκπαιδευτική κοινότητα (Πρωτοβάθμια Εκπαίδευση).

**Τηλέφωνο επικοινωνίας για το κοινό :** 2310 204868, 2313310418,  2313310442 **(**Μ. Καγιαδάκη, Ο. Μπακιρτζή, Ζ. Μπίλη)

Την **Παρασκευή 5 Ιουνίου 2015 και ώρα 10:00** στον αρχαιολογικό χώρο του Μακεδονικού Τάφου του Αγίου Αθανασίου έχει προγραμματιστεί η δράση «Ταφικά μνημεία με ζωγραφιές και χρώματα». Πρόκειται για γνωριμία των μαθητών των Ε΄ και Στ΄ τάξεων Δημοτικού με τον τρόπο ζωής και τα έθιμα ταφής στην Αρχαία Μακεδονία διαχρονικά, τους Μακεδονικούς Τάφους γενικότερα αλλά και ειδικότερα τον Τάφο του Αγίου Αθανασίου. Τα παιδιά θα περιηγηθούν στον αρχαιολογικό χώρο ενώ θα προβληθεί ενημερωτικό ντοκιμαντέρ.

**Τηλέφωνο επικοινωνίας για το κοινό:** 2310 801402 (Χ. Μουσταντάμη, Ά. Παντή)

Την **Παρασκευή 5 Ιουνίου 2015 και ώρα 10:00** σε συνεργασία με το Δήμο Λαγκαδά και το Γυναικείο Αγροτικό Συνεταιρισμό Καλαμωτού «Κυψέλη» θα πραγματοποιηθεί εκπαιδευτική δράση στον Αρχαιολογικό χώρο των αρχαίων Καλινδοίων για τους μαθητές του Δημοτικού Σχολείου Ζαγκλιβερίου. Στόχος της είναι η γνωριμία των μαθητών με την αρχαία πόλη των Καλινδοίων καθώς και με τη λατρεία και τη δημόσια ζωή κατά την αρχαιότητα με αφορμή το συγκρότημα του Σεβαστείου.

**Τηλέφωνο επικοινωνίας για το κοινό:** 2310 801402 (Μ. Βάλλα)

Το Αρχαιολογικό Μουσείο Θεσσαλονίκης σε συνεργασία με τις Διευθύνσεις Πρωτοβάθμιας Εκπαίδευσης Ανατολικής και Δυτικής Θεσσαλονίκης θα πραγματοποιήσει την **Παρασκευή 5 Ιουνίου 2015 και ώρα 09:00 έως 12:00**, τη δράση «Ανακαλύπτω το παρελθόν, προστατεύω το περιβάλλον»**.** Πρόκειται για εκπαιδευτικό πρόγραμμα που απευθύνεται σε μαθητές Ε΄ Δημοτικού. Το πρόγραμμα θα υλοποιηθεί και για οικογένειες με παιδιά 9-11 ετών την **Κυριακή 7 Ιουνίου 2015** και ώρες **10.00 - 11.30.** Η συμμετοχή είναι δωρεάν.

Οι κρατήσεις θα γίνουν τηλεφωνικά και θα τηρηθεί αυστηρή σειρά προτεραιότητας.

Οι συνοδοί – γονείς θα έχουν τη δυνατότητα να ξεναγηθούν στη νέα μόνιμη υπαίθρια έκθεση του ΑΜΘ με τίτλο «Μνήμη και … Λίθοι». Το πρόγραμμα στοχεύει στην κατανόηση της σύνδεσης μιας αρχαιολογικής ανασκαφής με την προστασία και ανάδειξη του αστικού, φυσικού και ιστορικού περιβάλλοντος της γύρω περιοχής. Τα παιδιά θα συμμετάσχουν βιωματικά σε «προσομοίωση ανασκαφής» στον αύλειο χώρο του Μουσείου, αναλαμβάνοντας τα ίδια το ρόλο των αρχαιολόγων-ανασκαφέων, χρησιμοποιώντας τα εργαλεία τους, φέρνοντας στο φως θαμμένα ομοιώματα αρχαιολογικών αντικειμένων, αλλά και φροντίζοντας κατόπιν για την καταγραφή, φωτογράφηση, συντήρηση και αποκατάστασή τους, σε αντίστοιχες ομάδες εργασίας.

**Τηλέφωνο επικοινωνίας για το κοινό :** 2313 310273 (Ε. Τσιαμάγκα)

Το Μουσείο Βυζαντινού Πολιτισμού σε συνεργασία με την Εφορεία Αρχαιοτήτων Πόλης Θεσσαλονίκης, θα πραγματοποιήσει για παιδιά και ενήλικες τη δράση "Ιστορίες με φυτά – Φυτά με ιστορία". Συγκεκριμένα, την **Παρασκευή 5 Ιουνίου 2015 και ώρες 9:00 και 11:00** θα υλοποιηθεί στον κήπο και στη μόνιμη έκθεση του μουσείου εκπαιδευτική δράση για σχολικά τμήματα Ε΄- Στ΄ Δημοτικού. Στόχος είναι η γνωριμία των παιδιών με φυτά της ελληνικής γης, την ιστορία, τους μύθους και τους συμβολισμούς τους, με αφορμή την απεικόνισή τους σε επιλεγμένα εκθέματα του μουσείου.

Την **Κυριακή 7 Ιουνίου 2015 και ώρα 12:00** θα πραγματοποιηθεί στον κήπο και στη μόνιμη έκθεση του μουσείουαντίστοιχηξενάγηση για το ενήλικο κοινό. **Τηλέφωνο επικοινωνίας για το κοινό :** 2313 306 403(Ό. Μιχαλοπούλου)

**ΝΟΜΟΣ ΙΩΑΝΝΙΝΩΝ**

Η Εφορεία Αρχαιοτήτων Ιωαννίνων θα πραγματοποιήσει τις ακόλουθες δράσεις:

Την **Παρασκευή 5 Ιουνίου 2015 και ώρα 10:00,** σε συνεργασία με τον Φορέα Διαχείρισης Εθνικών Δρυμών Βίκου-Αώου & Πίνδου, στη Βίτσα Ζαγορίου έχει προγραμματιστεί δράση με τίτλο «Βίτσα Ζαγορίου. Διαδρομές στο χώρο και το χρόνο».

Πρόκειται για εκπαιδευτική περιήγηση για μαθητές Δημοτικού στον αρχαιολογικό χώρο Βίτσας, τον οικισμό, το ναό Αγίου Νικολάου καθώς και στο Εθνικό Πάρκο Βόρειας Πίνδου. Στόχος είναι μέσω της περιήγησης σε μνημεία και αρχαιολογικά κατάλοιπα από τα κλασικά έως τα νεώτερα χρόνια στην περιοχή της Βίτσας, η ανάδειξη της στενής σχέσης ανθρώπινης δραστηριότητας και φυσικού περιβάλλοντος, το οποίο άλλωστε αποτελεί μνημείο φυσικής κληρονομιάς και επηρεάζει καθοριστικά την ανθρώπινη πολιτιστική δράση. Ιδιαίτερη έμφαση δίνεται στη διαλεκτική σχέση ανθρώπου-περιβάλλοντος και την ανάγκη σεβασμού των χαρακτηριστικών της φύσης αλλά και των πόρων που αντλεί ο άνθρωπος από αυτήν.

**Τηλέφωνο επικοινωνίας για το κοινό:** 2651001075, 2651025989 (Ι. Κατσαδήμα, Β. Μαυρίκα)

Την **Παρασκευή 5 Ιουνίου και ώρα 10:00 έως 12:00** σε συνεργασία με τον Πολιτιστικό Σύλλογο Καστρίτσας «Τέκμων» στον αρχαιολογικό χώρο Καστρίτσας θα πραγματοποιηθεί δράση με τίτλο «24000 π.Χ-1913 μ.Χ: Τα χνάρια του χρόνου στον αρχαιολογικό χώρο του λόφου Καστρίτσας». Πρόκειται για θεματικές ξεναγήσεις μαθητών και ενηλίκων στον αρχαιολογικό χώρο Καστρίτσας, ο οποίος κατοικείται από την Ανώτερη Παλαιολιθική Εποχή μέχρι και την Πρώιμη Βυζαντινή Περίοδο (4ος -6ος αι. μ.Χ.), με επόμενο σταθμό το διάστημα μεταξύ 11ο – 12ο αιώνα, όταν ιδρύθηκε η Μονή του Αγίου Ιωάννη του Προδρόμου.

**Τηλέφωνο επικοινωνίας για το κοινό:** 2651001060-61 (Π. Γιούνη, Υ. Φάκλαρη, Χ. Καππά)

**ΝΟΜΟΣ ΚΑΣΤΟΡΙΑΣ**

Η Εφορεία Αρχαιοτήτων Καστοριάς θα πραγματοποιήσει τις ακόλουθες δράσεις:

Την **Παρασκευή 5 Ιουνίου 2015 από τις 8:30 μέχρι τις 12:30** σε συνεργασία με τη Διεύθυνση Πρωτοβάθμιας Εκπαίδευσης Ν. Καστοριάς και το Δήμο Καστοριάς θα πραγματοποιηθεί η δράση «Παρατηρούμε, ερμηνεύουμε και ζωγραφίζουμε τη σύνθεση της Ρίζας του Ιεσσαί στο καθολικό της μονής Παναγίας Μαυριώτισσας στην Καστοριά». Πρόκειται για βιωματικό εκπαιδευτικό πρόγραμμα που απευθύνεται σε μαθητές Ε΄ & Στ΄ Τάξης Δημοτικού. Περιλαμβάνει θεματική ξενάγηση με επίκεντρο την εικονογραφική σύνθεση της Ρίζας του Ιεσσαί στο καθολικό της μονής της Παναγίας Μαυριώτισσας. Οι μικροί μαθητές θα έχουν τη δυνατότητα να παρατηρήσουν και να συζητήσουν όλοι μαζί μπροστά από την παράσταση της Ρίζας του Ιεσσαί, να αναγνωρίσουν τις μορφές και τα σύμβολα, να εξοικειωθούν με συγκεκριμένους όρους και να συμμετέχουν σε μια εικαστική δραστηριότητα. **Τηλέφωνο επικοινωνίας για το κοινό:** 24670 88200 (Χ. Σαρρηγιαννίδου)

Την **Παρασκευή 5 και το Σάββατο 6 Ιουνίου 2015 από τις 09:30 μέχρι τις 12:30**  σε συνεργασία με τη Διεύθυνση Πρωτοβάθμιας Εκπαίδευσης Καστοριάς και το Δήμο Άργους Ορεστικού έχει προγραμματιστεί ένα μικρό οδοιπορικό 2 χλμ και τριών στάσεων με τίτλο «Περπατώ…, περπατώ … κι αναζητώ…: τη Ρωμαϊκή Βουλή των Ορεστών (Παραβέλα), τη Βυζαντινή Διοκλητιανούπολη των τειχών και το Μουσείο των αρχαιολογικών μαρτυριών (Άργος Ορεστικό)». Πρόκειται για ένα βιωματικό διαδραστικό εκπαιδευτικό πρόγραμμα για το περιβάλλον και την αρχαιολογία στην κοιλάδα του Αλιάκμονα. Μαθητές της Δ΄, Ε΄ και Στ΄ Δημοτικού, γονείς, εκπαιδευτικοί, και όσοι άλλοι ενδιαφέρονται να αναζητήσουν τις πόλεις προκατόχους του σύγχρονου Άργους Ορεστικού και τις μεταμορφώσεις της κοιλάδας του Αλιάκμονα τα τελευταία 2.000 περίπου χρόνια, προσκαλούνται από την Εφορεία Αρχαιοτήτων Καστοριάς για πεζοπορία περίπου 2 χιλιομέτρων με στάσεις και συζήτηση στην Παραβέλα (συνάντηση στις 8:30 στην είσοδο του Αρχαιολογικού Μουσείου, ή στις 9:30 στην Παραβέλα, σημείο εκκίνησης), τη Διοκλητιανούπολη και το Αρχαιολογικό Μουσείο στο Άργος Ορεστικό για ολοκλήρωση της περιβαλλοντικής-αρχαιολογικής διάδρασης με σημαντικά εκθέματα. (Εξοπλισμός ανάλογα με τις καιρικές συνθήκες, όπως καπέλο ή ομπρέλα. Αναγκαία: αθλητικά παπούτσια και πόσιμο νερό).

**Τηλέφωνο επικοινωνίας για το κοινό:** 24670 44616(Γ. Στρατούλη, Σ. Κοντοπούλου)

**ΝΟΜΟΣ ΚΟΖΑΝΗΣ**

Η Εφορεία Αρχαιοτήτων Κοζάνης σε συνεργασία με το Δημοτικό Σχολείο Αιανής θα πραγματοποιήσει **την Παρασκευή 5 Ιουνίου 2015 και ώρα 9:30 έως 13.00** στο Αρχαιολογικό Μουσείο Αιανής και το Ναό Κοιμήσεως της Θεοτόκου Αιανής**,** το εκπαιδευτικό πρόγραμμα«Διαχρονικές Πράσινες Πολιτιστικές Διαδρομές στην Αιανή: Μουσείο και Μνημεία». Το πρόγραμμα βασίζεται σε θεματικές ξεναγήσεις στο Αρχαιολογικό Μουσείο Αιανής με αφορμή τις απεικονίσεις ζώων και φυσικών τοπίων σε αγγεία. Εμπλουτίζεται από εικαστικά εργαστήρια ζωγραφικής και πηλοπλαστικής. Αντίστοιχα στα Βυζαντινά μνημεία της Αιανής θα πραγματοποιηθεί εκπαιδευτικό πρόγραμμα και εικαστικό εργαστήρι ζωγραφικής με θέμα την ένταξη των βυζαντινών μνημείων στο φυσικό τοπίο. **Τηλέφωνο επικοινωνίας για το κοινό**: 24610-98800/98801 (Α. Χονδρογιάννη – Μετόκη, Κ. Κούσουλα, Δ. Θεοδώρου, Μ. Ματαράγκα)

**ΝΟΜΟΣ ΛΑΡΙΣΑΣ**

Η Εφορεία Αρχαιοτήτων Λάρισας σε συνεργασία με το Δήμο Αγιάς **την Παρασκευή 5και την Κυριακή 7 Ιουνίου 2015** και **ώρα 09:00 έως 13:00** θα πραγματοποιήσει τη δράση «Περιήγηση στο ιστορικό κέντρο της Αγιάς». Ξεκινώντας από την Κεντρική Πλατεία της Αγιάς, η περιήγηση θα ακολουθήσει το ιστορικό ρέμα Μυλαύλακο, όπου χτυπούσε η καρδιά της οικονομικής δραστηριότητας της περιοχής τον 18ο αιώνα, θα περάσει μέσα από γραφικά λιθόστρωτα, παλιά γεφύρια και βυζαντινές εκκλησίες, καταλήγοντας στην καταπράσινη μονή Αγίας Τριάδας. Στο γυρισμό θα πραγματοποιηθεί ξενάγηση στο αρχοντικό Αλεξούλη, όπου και η Αρχαιολογική Συλλογή Αγιάς.

**Τηλέφωνο επικοινωνίας για το κοινό:** 2413 508260 (Σ. Σδρόλια), 2494 350121 (Σ. Καρανίκα)

**ΝΟΜΟΣ ΛΕΣΒΟΥ**

Η Εφορεία Αρχαιοτήτων Λέσβου θα πραγματοποιήσει τις ακόλουθες δράσεις:

**Το Σάββατο 6 Ιουνίου 2015 και ώρα 10:00** στο Νέο Αρχαιολογικό Μουσείο Μυτιλήνης θα υλοποιηθεί σε συνεργασία με τη δημιουργό Φ. Τσαμπαρλή το εκπαιδευτικό πρόγραμμα Ψηφιδιστά, ψηφιδιστά και ….πράσινα», που απευθύνεται σε μαθητές του Δημοτικού και του Γυμνασίου. Οι μικροί καλλιτέχνες θα ψηφοθετήσουν με ανακυκλώσιμα υλικά (χαρτοπολτό) ελεύθερα αντίγραφα των θεμάτων που απεικονίζονται στα ψηφιδωτά δάπεδα της έκθεσης του μουσείου.

Την **Κυριακή 7 Ιουνίου 2015 και ώρα 08:30** η Εφορεία και το Μουσείο Φυσικής Ιστορίας Απολιθωμένου Δάσους Λέσβου θα πραγματοποιήσουν στο βόρειο λιμάνι της Μυτιλήνης τη δράση «Πολιτιστικές διαδρομές στην ανατολική Λέσβο, από την προϊστορική εποχή στη σύγχρονη λαϊκή παράδοση». Πρόκειται για περιηγητική διαδρομή στις περιοχές της Θερμής και του Μανταμάδου (Αρχαιολογικός χώρος Θερμής- Πύργος «Τσουκαλαδέλλη»-Καταρράκτης Μαν’κάτσα-Μονή Παμμεγίστων Ταξιαρχών Μανταμάδου (στάση για καφέ)-στους λαξευτούς τάφους, στον βυζαντινό ναό Αγίου Στεφάνου και στο εργαστήριο αγγειοπλαστικής του Δ. Κουβδή (στάση για γεύμα στον Άγιο Στέφανο).

**Τηλέφωνο επικοινωνίας για το κοινό:** 22510 42589, 22510 40135 (Μ. Σαραντινού, κ. Φρόσω Παχού), 22510-47033 (Ν. Μπεντάνα)

Την ίδια μέρα, **Κυριακή 7 Ιουνίου 2015 και ώρα 10:00** το Μουσείο Φυσικής Ιστορίας Απολιθωμένου Δάσους Λέσβου θα πραγματοποιήσει στις εγκαταστάσεις του μουσείου στο Σίγρι το εκπαιδευτικό πρόγραμμα «Μικροί Παλαιοντολόγοι», που απευθύνεται σε μαθητές Πρωτοβάθμιας Εκπαίδευσης. Στον εκπαιδευτικό χώρο ΓΕΩΡΑΜΑ οι Μικροί Παλαιοντολόγοι συμμετέχουν σε ανασκαφικές εργασίες φυτικών απολιθωμάτων, αναγνωρίζουν και ταξινομούν τα ευρήματά τους αλλά και γνωρίζουν τα σύγχρονα και απολιθωμένα φυτά της Λέσβου.

**Τηλέφωνο επικοινωνίας για το κοινό:** 22510 42589, 22510 40135 **(**Μ. Σαραντινού, Φ. Παχού) 22510-47033(Ν. Μπεντάνα)

**ΝΟΜΟΣ ΛΕΥΚΑΔΑΣ**

Η Εφορεία Αρχαιοτήτων Αιτωλοακαρνανίας και Λευκάδας θα πραγματοποιήσει τις ακόλουθες δράσεις:

Την **Παρασκευή 5 Ιουνίου 2015 και ώρα 09:00** στο Κάστρο Αγίας Μαύρας έχει προγραμματιστεί η δράση «Ιστορικές και Αρχαιολογικές Περιηγήσεις στο Κάστρο Αγίας Μαύρας». Πρόκειται για αρχαιολογική περιήγηση στο Κάστρο Αγίας Μαύρας που απευθύνεται σε μαθητές Δημοτικού και Γυμνασίου. **Τηλέφωνο επικοινωνίας για το κοινό :** 26450 26576 (Φ. Χαλικιοπούλου, Π. Σκιαδά)

Το **Σάββατο 6 και Κυριακή 7 Ιουνίου 2015 και ώρα 09:00 έως 12:00** στο Αρχαιολογικό Μουσείο Λευκάδας έχει προγραμματιστεί ξενάγηση για το ευρύ κοινό. **Τηλέφωνο επικοινωνίας για το κοινό**: 26450 21635 (Β. Γκιζά)

**ΝΟΜΟΣ ΜΑΓΝΗΣΙΑΣ**

Η Εφορεία Αρχαιοτήτων Μαγνησίας θα πραγματοποιήσει τις ακόλουθες δράσεις:

Από **Παρασκευή 5 έως Κυριακή 7 Ιουνίου 2015 και ώρα 09:00** έχει προγραμματιστεί ηδράση «Περιήγηση στον Αρχαιολογικό Χώρο της αρχαίας Δημητριάδος». Πρόκειται για θεματικές ξεναγήσεις στο Ανάκτορο και στο Θέατρο της Δημητριάδος και περιηγήσεις στον Αρχαιολογικό Χώρο της αρχαίας Δημητριάδος, πόλης που ιδρύθηκε στις αρχές του 3ου αι. π.Χ. από το Μακεδόνα βασιλιά Δημήτριο Πολιορκητή, ως δεύτερη πρωτεύουσα του Μακεδονικού Κράτους. **Τηλέφωνο επικοινωνίας για το κοινό :** 24210 88091 & 24210 76278 (Π. Τριανταφυλλοπούλου)

Από **Παρασκευή 5 έως Κυριακή 7 Ιουνίου 2015 και ώρα 10:00 έως 12:00** στον Αρχαιολογικό Χώρο Διμηνίου θα πραγματοποιηθεί η δράση «Μυκηναϊκός Οικισμός Διμηνίου: Διαδρομή στο χώρο και στο χρόνο». Περιλαμβάνει θεματικές περιηγήσεις και ξεναγήσεις στο μυκηναϊκό οικισμό, όπου πρόσφατα ολοκληρώθηκαν οι εργασίες ανάδειξης με την κατασκευή στεγάστρων. Το κοινό θα ακολουθήσει τον αρχαίο δρόμο του οικισμού, που ιδρύθηκε τον 15ο αι. π.Χ, άκμασε κατά τη διάρκεια του 14ου και 13ου αι. π.Χ. και εγκαταλείφθηκε στις αρχές του 12ου αι. π.Χ. Θα γίνουν στάσεις στις ιδιωτικές οικίες, καθώς και στα σημαντικότερα μνημεία των Μεγάρων Α΄ και Β΄ που ταυτίζονται με το διοικητικό και θρησκευτικό κέντρο του οικισμού. Η τελευταία διαδρομή περιλαμβάνει περιήγηση στους δύο θολωτούς τάφους, μοναδικά δείγματα ταφικής αρχιτεκτονικής , όπου είχαν ταφεί οι άρχοντες του οικισμού. **Τηλέφωνο επικοινωνίας για το κοινό :** 24210 76278, 24210 85960, 6975851517 (Σ. Αλεξάνδρου)

Την **Κυριακή 7 Ιουνίου 2015 και ώρα 10:00** σε συνεργασία με τον Φιλοπρόοδο Σύλλογο Νέας Αγχιάλου στον Αρχαιολογικό Χώρο Φθιωτίδων Θηβών (Νέα Αγχίαλος) θα πραγματοποιηθεί η δράση «Ένας περίπατος στην παλαιοχριστιανική πόλη των Φθιωτίδων Θηβών». Απευθύνεται στο ευρύ κοινό. Πρόκειται για έναν πολιτιστικό περίπατο στα σημαντικότερα μνημεία της παλαιοχριστιανικής πόλης των Φθιωτίδων Θηβών, τα οποία αποτελούν κομμάτι της τοπικής ιστορίας και σε συνδυασμό με το ευρύτερο φυσικό περιβάλλον αποτελούν έναν πνεύμονα ζωής στην πόλη της Νέας Αγχιάλου.

**Τηλέφωνο επικοινωνίας για το κοινό:** 24210 76278 , 24280 76468 (Π. Σταντζούρης, Ά. Γιαλούρη)

**ΝΟΜΟΣ ΜΕΣΣΗΝΙΑΣ**

Η Εφορεία Εναλίων Αρχαιοτήτων σε συνεργασία με το Δήμο Πύλου-Νέστορος την **Κυριακή 7 Ιουνίου 2015 και ώρα 10:00 έως 15:00** θα πραγματοποιήσει στο Κτήριο Πασά του Φρουρίου Πύλου παρουσίαση με προβολή του καταποντισμένου Προϊστορικού Οικισμού της Μεθώνης. Στη συνέχεια, με λεωφορείο που θα διαθέσει ο Δήμος Πύλου-Νέστορος, οι ενδιαφερόμενοι θα μπορέσουν να μεταβούν στον αρχαιολογικό χώρο, όπου είναι ορατά κτηριακά κατάλοιπα.

**Τηλέφωνο επικοινωνίας για το κοινό:** 27230 22897, 27230 22898 (Δ. Σαρδέλης)

**ΝΟΜΟΣ ΞΑΝΘΗΣ**

Η Εφορεία Αρχαιοτήτων Ξάνθης σε συνεργασία με τη Διεύθυνση Πρωτοβάθμιας Εκπαίδευσης Ν. Ξάνθης την **Παρασκευή 5 Ιουνίου και ώρα 09:00 έως 13:00** θα πραγματοποιήσει στον Αρχαιολογικό Χώρο Αβδήρων τη δράση «Εξερευνώντας το Βυζαντινό Πολύστυλον». Πρόκειται για εκπαιδευτικό πρόγραμμα που απευθύνεται σε μαθητές της Ε΄ Δημοτικού και έχει στόχο τη γνωριμία με την τοπική ιστορία και την ευαισθητοποίηση σε θέματα προστασίας της πολιτιστικής κληρονομιάς και του περιβάλλοντος. Οι μαθητές καλούνται να αναζητήσουν τα μνημεία του Πολύστυλου, να παρατηρήσουν τη θέση τους στο χώρο, τα υλικά και τον τρόπο κατασκευής τους και τέλος να παίξουν βυζαντινά παιχνίδια.

**Τηλέφωνο επικοινωνίας για το κοινό :** 25410 51003 (Μ. Χρυσάφη)

**ΝΟΜΟΣ ΠΕΛΛΑΣ**

Η Εφορεία Αρχαιοτήτων Πέλλας σε συνεργασία με τη Διεύθυνση Πρωτοβάθμιας Εκπαίδευσης Ν. Πέλλας, τον Πολιτιστικό Σύλλογο «Το Βαρόσι», το Σύλλογο Προστασίας Υδρολογικού Συστήματος Εδεσσαίου ποταμού «νεοSOS» καθώς και την υποστήριξη του Δήμου Έδεσσας **την Παρασκευή, 5 Ιουνίου 2015 και ώρες 09:00 έως 11:00 και 11:00 έως 13:00** και το **Σάββατο, 6 Ιουνίου 2015 και ώρα 09:00,** θα πραγματοποιήσει στον αρχαιολογικό χώρο Λόγγου Έδεσσας και τη συνοικία Βαρόσι τη δράση «Βαδίζοντας από την πόλη του σήμερα στην πόλη του χθες». Η δράση περιλαμβάνει περίπατο και ξενάγηση για μαθητές και ομάδα ενηλίκων στους βυζαντινούς ναούς της Κοίμησης της Θεοτόκου και των Αγίων Αποστόλων Πέτρου και Παύλου, στη συνοικία Βαρόσι και στον αρχαιολογικό χώρο Λόγγου Έδεσσας, όπου βρίσκεται η πόλη των παλαιοχριστιανικών, ρωμαϊκών και ελληνιστικών χρόνων. **Τηλέφωνο επικοινωνίας για το κοινό :** 23810-24356**(** Γ. Σταλίδης)

**ΝΟΜΟΣ ΡΕΘΥΜΝΗΣ**

Η Εφορεία Αρχαιοτήτων Ρεθύμνου θα πραγματοποιήσει τις ακόλουθες δράσεις:

Την **Παρασκευή 5 Ιουνίου και ώρα 09:00** σε συνεργασία με το Δήμο Ρεθύμνου, τους Φίλους Αρχαιολογικού Μουσείου Ρεθύμνου και τις Διευθύνσεις Πρωτοβάθμιας και Δευτεροβάθμιας Εκπαίδευσης Ν. Ρεθύμνου θα πραγματοποιηθεί θεματική περιήγηση στις περιοχές Χαμαλεύρι, Μαρουλάς, Καψαλιανά και Βιράν Επισκοπή. Η περιήγηση περιλαμβάνει επίσκεψη σε ελαιοτριβεία των ιστορικών και μεταβυζαντινών χρόνων, όπου οι συμμετέχοντες θα ανακαλύψουν τον τρόπο εξαγωγής του ελαιολάδου από τα αρχαία χρόνια έως τις αρχές του 20ού αι. Για το κοινό θα διατεθεί λεωφορείο. Αναχώρηση στις 09:00 από την ανατολική πόρτα του Δημοτικού Κήπου (έναντι πάρκινγκ).

**Τηλέφωνο επικοινωνίας για το κοινό:** 28310 23653, 28310 58842 (Ν. Τσατσάκη, Α. Φραϊδάκη)

Το **Σάββατο 6 Ιουνίου και ώρα 09:00** σε συνεργασία με το Δήμο Ρεθύμνου, την Ιερά Μητρόπολη Ρεθύμνης και Αυλοποτάμου, τους Φίλους Αρχαιολογικού Μουσείου Ρεθύμνου και τις Διευθύνσεις Πρωτοβάθμιας και Δευτεροβάθμιας Εκπαίδευσης Ν. Ρεθύμνου θα πραγματοποιηθεί θεματική περιήγηση στο Φαράγγι των Μύλων, στο Στρατιωτικό Μουσείο και στην τοιχογραφημένη εκκλησία της Παναγιάς Κεράς. Για το κοινό θα διατεθεί λεωφορείο. Αναχώρηση στις 09:00 από την ανατολική πόρτα του Δημοτικού Κήπου (έναντι πάρκινγκ).

**Τηλέφωνο επικοινωνίας για το κοινό:** 28310 23653, 28310 58842 (Ν. Τσατσάκη, Α. Φραϊδάκη)

Την **Κυριακή 7 Ιουνίου και ώρα 09:00** σε συνεργασία με το Δήμο Ρεθύμνου, το Δήμο Μυλοποτάμου, το Δήμο Ανωγείων, την Ιερά Μητρόπολη Ρεθύμνης και Αυλοποτάμου τους Φίλους Αρχαιολογικού Μουσείου Ρεθύμνου και το Κέντρο Περιβαλλοντικής Εκπαίδευσης Ανωγείων θα πραγματοποιηθεί θεματική περιήγηση στο Ιδαίο ΄Αντρο, το Κέντρο Πληροφόρησης Ανωγείων και στην εκκλησία του Αγίου Ιωάννη Ανωγείων. Για το κοινό θα διατεθεί λεωφορείο. Αναχώρηση στις 09:00 από την ανατολική πόρτα του Δημοτικού Κήπου (έναντι πάρκινγκ). **Τηλέφωνο επικοινωνίας για το κοινό:** 28310 23653, 28310 58842 (Ν. Τσατσάκη, Α. Φραϊδάκη)

**ΝΟΜΟΣ ΡΟΔΟΠΗΣ**

Η Εφορεία Αρχαιοτήτων Ροδόπης σε συνεργασία με το Δήμο Μαρωνείας-Σαπών την **Κυριακή 7 Ιουνίου 2015 και ώρα 11:00** θα πραγματοποιήσει στον αρχαιολογικό χώρο της Μαρώνειας και στο Αρχοντικό Ταβανιώτη τη δράση «Ελάτε να γνωρίσουμε μαζί την αρχαία Μαρώνεια». Πρόκειται για έναν αρχαιολογικό περίπατο στην αρχαία πόλη της Μαρώνειας για οικογένειες με παιδιά. Με σημείο συνάντησης το αρχαίο λιμάνι της Μαρώνειας (λιμάνι Αγίου Χαραλάμπους) το κοινό θα περιηγηθεί στην σπουδαία αρχαία πόλη της Θράκης, θα γνωρίσει την ιστορία της ίδρυσής της, θα περιπλανηθεί στους δρόμους της και μέσα από τους ελαιώνες θα συναντήσει τα κυριότερα μνημεία της. Το πρόγραμμα θα ολοκληρωθεί με επίσκεψη στο Αρχοντικό Ταβανιώτη, όπου στεγάζεται η αρχαιολογική συλλογή της Μαρώνειας και θα προβληθεί κινηματογραφικό αφιέρωμα στην περιοχή.

**Τηλέφωνο επικοινωνίας για το κοινό:** 25310 22411 **(**Ν. Δαλακούρα)

**ΝΟΜΟΣ ΣΕΡΡΩΝ**

Η Εφορεία Αρχαιοτήτων Σερρών σε συνεργασία  με τη Διεύθυνση Πρωτοβάθμιας Εκπαίδευσης Ν. Σερρών θα πραγματοποιήσει την **Παρασκευή 5 Ιουνίου 2015** και ώρα **09:30** στον Ιερό Ναό Αγίων Θεοδώρων (Παλιά Μητρόπολη) Σερρών, τη δράση «Περίπατος στη Βυζαντινή πόλη των Σερρών». Απευθύνεται σε μαθητές της Ε΄ Δημοτικού και περιλαμβάνει περίπατο και ξενάγηση στα πιο γνωστά μνημεία της βυζαντινής πόλης των Σερρών. Η δράση θα ξεκινήσει από τον Ιερό Ναό των Αγίων Θεοδώρων  με μια σύντομη ξενάγηση στο χώρο. Στη συνέχεια, μέσω διαμορφωμένου μονοπατιού στην πλαγιά του λόφου της Ακρόπολης οι μαθητές θα δουν σωζόμενα τμήματα του βυζαντινού τείχους κατά μήκος της διαδρομής μέχρι τον Άγιο Νικόλαο. Μετά από μια σύντομη αναφορά σε ιστορικές πληροφορίες σχετικά με το μνημείο, σε συνδυασμό με ολιγόλεπτη ξεκούραση στο προαύλιο του ναού, θα συνεχίσουν μέχρι τον πύργο του Ορέστη στην κορφή του λόφου .

**Τηλέφωνο επικοινωνίας για το κοινό :** 23210 21084 (Μ. Σταμπούλογλου)

**ΝΟΜΟΣ ΤΡΙΚΑΛΩΝ**

Η Εφορεία Αρχαιοτήτων Τρικάλων σε συνεργασία με τον Δήμο Τρικκαίων, την **Παρασκευή 5 και Κυριακή 7 Ιουνίου 2015** **και ώρα 10:00-15:00** θα πραγματοποιήσει στο Βυζαντινό Κάστρο Τρικάλων, τη δράση «Πράσινες Πολιτιστικές Διαδρομές…το Βυζαντινό Κάστρο Τρικάλων και το περιβάλλον του». Θα διοργανωθούν ξεναγήσεις εντός του κάστρου και για πρώτη φορά στον τρίτο οχυρωματικό περίβολό του, ο οποίος αποκαταστάθηκε πρόσφατα. Παράλληλα θα πραγματοποιηθούν περίπατοι γύρω από τα τείχη του κάστρου. **Τηλέφωνο επικοινωνίας για το κοινό**: 24310 76647 (Φ. Μαντζάνα, Ρ. Μπαλογιάννη)

**ΝΟΜΟΣ ΦΘΙΩΤΙΔΑΣ**

Η Εφορεία Αρχαιοτήτων Φθιώτιδας – Ευρυτανίας θα πραγματοποιήσει τις παρακάτω δράσεις στις ακόλουθες περιοχές:

**ΛΑΜΙΑ**

Την **Παρασκευή 5 Ιουνίου 2015 και ώρα 09:30** έχει προγραμματιστεί η δράση για σχολικές ομάδες «Λαλούδι της Μονεμβασιάς και Κάστρο της Λαμίας». Πρόκειται για μια πολιτιστική διαδρομή στο άνω τμήμα της πόλης της Λαμίας και ξενάγηση στην Παναγία Αρχοντική, κτίσμα του 18ου αιώνα. Εμπλουτίζεται από περιήγηση στον οχυρωματικό περίβολο με εκτενείς αναφορές στη διαχρονικότητα των οχυρώσεων και στην ιστορία του Κάστρου. Η διαδρομή θα ολοκληρωθεί με επίσκεψη στο Αρχαιολογικό Μουσείο Λαμίας το οποίο στεγάζεται στο κτήριο του Οθωνικού στρατώνα. Φιλοξενεί τα σημαντικότερα και αντιπροσωπευτικότερα ευρήματα των ανασκαφών της Εφορείας Αρχαιοτήτων Φθιώτιδας – Ευρυτανίας από το 1973 και εξής. Τα εκθέματα καλύπτουν χρονολογικά όλες τις φάσεις της προϊστορίας και της αρχαίας ιστορίας από τη Νεολιθική μέχρι και τη Ρωμαϊκή περίοδο.

Την **Κυριακή 7 Ιουνίου 2015 και ώρα 9:30** η δράση θα επαναληφθεί για το ευρύ κοινό.

**Τηλέφωνο επικοινωνίας για το κοινό :** 22310 – 29992 **(**Φ. Τιλελή)

**ΑΜΦΙΚΛΕΙΑ**

Την **Παρασκευή 5 Ιουνίου 2015 και ώρα 09:00 έως 11:00** σε συνεργασία με το Δήμο Αμφίκλειας – Ελάτειας και τη Διεύθυνση Πρωτοβάθμιας Εκπαίδευσης Ν. Φθιώτιδας θα πραγματοποιηθεί περιήγηση για μαθητικές ομάδες με ξενάγηση στον αρχαιολογικό χώρο της Ελάτειας και κατάληξη στην Αρχαιολογική Συλλογή Ελάτειας, όπου θα υλοποιηθεί εκπαιδευτικό πρόγραμμα.

**Τηλέφωνο επικοινωνίας για το κοινό : 22310 29992 (**Π. Κουνούκλας, Ε. Ζάχου)

Την **Κυριακή 7 Ιουνίου 2015 και ώρα 10:30 έως 15:00** σε συνεργασία με το Δήμο Αμφίκλειας – Ελάτειας, το Μουσείο Άρτου και Επαγγελμάτων, το Λαογραφικό και Χορευτικό Σύλλογο Αμφίκλειας «Δαδιώτικη Εστία», την Ι. Μονή Μεταμορφώσεως του Σωτήρος Αγίας Μαρίνας και το Φορέα Διαχείρισης Εθνικού Δρυμού Παρνασσού θα πραγματοποιηθούν ξεναγήσεις στο Μουσείο Άρτου και Επαγγελμάτων στην Αμφίκλεια, στην κρήνη Χορευταριά του 18ου αιώνα και στον Φράγκικο Πύργο που βρίσκεται στο χώρο της αρχαίας ακρόπολης της Αμφίκλειας. Έχει προγραμματιστεί ακόμη περιήγηση στις βορειοανατολικές πλαγιές του όρους Παρνασσού με επισκέψεις στην Ι.Μ. Παναγίας Γαβριώτισσας (ευρύτερα γνωστή ως Μονή Δαδίου), στην αρχαία Τιθόρα (οικισμός Βελίτσας) και τέλος ξενάγηση στην Ι.Μ. Μεταμορφώσεως του Σωτήρος στο Μόδι.

**Τηλέφωνο επικοινωνίας για το κοινό: 22310 29992 (**Π. Κουνούκλας, Ε. Ζάχου)

**ΥΠΑΤΗ**

Την **Παρασκευή 5 Ιουνίου 2015 και ώρα 10:00** στον αρχαιολογικό χώρο των Βαρκών Υπάτης και στο Βυζαντινό Μουσείο Φθιώτιδας στην Υπάτη έχει προγραμματιστεί η δράση «Γνωρίζοντας την παλαιοχριστιανική Υπάτη μέσα από τα απτά τεκμήρια του πολιτισμού της». Περιλαμβάνει αρχαιολογικό περίπατο σε αρχιτεκτονικά κατάλοιπα της παλαιοχριστιανικής περιόδου και θεματική ξενάγηση στα υλικά τεκμήρια της παλαιοχριστιανικής εποχής που εκτίθενται στο Βυζαντινό Μουσείο Φθιώτιδας.

Με αφετηρία τον αρχαιολογικό χώρο των Βαρκών, θα πραγματοποιηθεί περίπατος στα κατάλοιπα της βυζαντινής περιόδου, ώστε οι μαθητές να γνωρίσουν σημαντικά μνημεία της τοπικής ιστορίας. Θα ακολουθήσει περίπατος στην Υπάτη και στο Βυζαντινό Μουσείο Φθιώτιδας, όπου τα παιδιά θα έχουν την ευκαιρία να περιηγηθούν σε αίθουσες με ψηφιδωτά και άλλα τεκμήρια της παλαιοχριστιανικής εποχής.

**Τηλέφωνο επικοινωνίας για το κοινό:** 22310 29992 (Μ.– Φ. Παπακωνσταντίνου)

**Την Κυριακή 7 Ιουνίου 2015 και ώρα 10:00** σε συνεργασία με τον Πολιτιστικό και Εξωραϊστικό Σύλλογο Υπάτης "Οι Αινιάνες" θα πραγματοποιηθεί αρχαιολογικός περίπατος σε δύο από τους σημαντικότερους ναούς της Υπάτης και θεματική ξενάγηση στο Βυζαντινό Μουσείο Φθιώτιδας με τίτλο «Περιδιαβαίνοντας τη μεταβυζαντινή Υπάτη».

Με αφετηρία τον Ιερό Ναό του Αγίου Νικολάου στο κέντρο της πόλης, θα πραγματοποιηθεί ξενάγηση και περίπατος στον Άγιο Νικόλαο και την Αγία Σοφία, με σκοπό τη γνωριμία του κοινού με τη μεταβυζαντινή Υπάτη αλλά και την ιστορία της πόλης διαχρονικά. Η οργανωμένη επίσκεψη και η θεματική ξενάγηση στο Βυζαντινό Μουσείο Φθιώτιδας φιλοδοξεί να συμβάλει στην ανάπτυξη πολιτιστικής συνείδησης των πολιτών.

**Τηλέφωνο επικοινωνίας για το κοινό:** 22310 – 29992 (Μ.– Φ. Παπακωνσταντίνου)

**ΛΟΚΡΟΙ**

Την **Κυριακή 7 Ιουνίου 2015 και ώρα 09:00** σε συνεργασία με το Δήμο Λοκρών θα πραγματοποιηθεί η δράση «Πράσινη Πολιτιστική Διαδρομή στα μνημεία της Λάρυμνας και του Αγ. Ιωάννη Θεολόγου του Δήμου Λοκρών». Πρόκειται για ξενάγηση και πολιτιστικό περίπατο.

Το πρόγραμμα περιλαμβάνει:

-Αναχώρηση λεωφορείου από την Αταλάντη με προορισμό τη Λάρυμνα Δ. Λοκρών και τον Αγ. Ιωάννη Θεολόγο.

− Πολιτιστικό περίπατο στις οχυρωματικές εγκαταστάσεις της αρχαίας Λάρυμνας

(Λάρμες).

−Επίσκεψη και ξενάγηση στον Ιερό Ναό Αγίου Νικολάου Λαρύμνης, που αποτελεί σημαντικό μνημείο της μεσοβυζαντινής περιόδου (12ος αιώνας) της Φθιώτιδας.

− Επίσκεψη στον αρχαιολογικό χώρο των αρχαίων «Αλών» Αγ. Ιωάννη Θεολόγου,

**Τηλέφωνο επικοινωνίας για το κοινό :** 22330-23355, 6977996172 **(**Μ. Παπαγεωργίου)

Την **Παρασκευή 5 Ιουνίου 2015 και ώρα 8:30-15:30** σε συνεργασία με το Δήμο Λοκρών στο Αρχαιολογικό Μουσείο Αταλάντης θα πραγματοποιηθεί η δράση «**Στον κήπο με τα κρυμμένα μυστικά**». Πρόκειται για εκπαιδευτικό πρόγραμμα για παιδιά προσχολικής ηλικίας, μέσω του οποίου «οι μικροί εξερευνητές» ανακαλύπτουν το παρελθόν και μαθαίνουν για πρώτη φορά τις έννοιες «αρχαιολόγος – ανασκαφή – αρχαιολογικό εύρημα – μουσείο». Τα παιδιά ξεναγούνται και ξεναγούν στην προσομοίωση ενός μικρού ανασκαφικού σκάμματος και στα εργαστήρια συντήρησης της Εφορείας. Οι διάφορες φάσεις της περιήγησης αποτυπώνονται σε ένα τραγούδι, που λειτουργεί ως εργαλείο ανακεφαλαίωσης και απομνημόνευσης όλων των παραμέτρων της επίσκεψης, με τελικό στόχο την ευαισθητοποίηση των παιδιών, μέσω βιωματικού τρόπου, στην προστασία του αρχαιολογικού πλούτου του τόπου τους.

**Τηλέφωνο επικοινωνίας για το κοινό :** 22330-23355, 6977996172 (Μ. Παπαγεωργίου)

**ΔΟΜΟΚΟΣ**

**Την Παρασκευή 5 Ιουνίου 2015 και ώρα 10:00** στο Νέο Μοναστήρι θα πραγματοποιηθεί η δράση «Περίπατος στα μνημεία του τόπου μας». Πρόκειται για μια σειρά θεματικών περιηγήσεων με μικρή πεζοπορία στα μνημεία του Νέου Μοναστηρίου.

Με αφετηρία το Δημοτικό Σχολείο θα πραγματοποιηθεί σειρά θεματικών περιηγήσεων, με μικρή πεζοπορία, σε επιλεγμένα μνημεία του Νέου Μοναστηρίου, ώστε οι μικροί μαθητές να έλθουν σε άμεση επαφή με την τοπική ιστορία. Η περιήγηση θα ξεκινήσει από τον Πρωτογεωμετρικό Θολωτό τάφο στη νότια κλιτύ του γηλόφου «Ταψί». Στη συνέχεια θα πραγματοποιηθεί επίσκεψη στο ιερό (τέλη 6ου αρχές 5ου π.Χ αι.) αφιερωμένο στη Δήμητρα Προερνία και τέλος επίσκεψη στην ελληνιστική ακρόπολη της Πρόερνας στο ανατολικότερο και υψηλότερο σημείο της αρχαίας πόλης.

**Τηλέφωνο επικοινωνίας για το κοινό :** 22310 29992 (Κ. Ψαρογιάννη)

Την **Κυριακή 7 Ιουνίου 2015 και ώρα 10:00** σε συνεργασία με το Δήμο Δομοκού θα υλοποιηθεί στο Δομοκό και στο Νέο Μοναστήρι η δράση «Περίπατος στα μνημεία του τόπου μας». Με αφετηρία την πλατεία του Δήμου Δομοκού θα πραγματοποιηθεί σειρά θεματικών περιηγήσεων, με μικρή πεζοπορία και συνδυασμό μετακίνησης με λεωφορείο, χωρίς εισιτήριο, σε επιλεγμένα μνημεία του Δήμου Δομοκού, όπως το Κάστρο Δομοκού, το Λουτρό ή Χαμάμ της Οθωμανικής Περιόδου, τη Χαμάμ Βρύση, έξω από το Λουτρό στο Δομοκό, το Στρογγυλόκαστρο της Οθωμανικής Περιόδου, τον Πρωτογεωμετρικό Θολωτό τάφο του Νέου Μοναστηρίου (στη νότια κλιτύ του γηλόφου «Ταψί»), το Ιερό της Δήμητρας Προερνίας καθώς και την Ακρόπολη Πρόερνας. **Τηλέφωνο επικοινωνίας για το κοινό :** 22310 29992 (Κ. Ψαρογιάννη)

**ΣΠΕΡΧΕΙΑΔΑ-ΜΑΚΡΑΚΩΜΗ**

Την **Κυριακή 7 Ιουνίου 2015 και ώρα 10:00** σε συνεργασία με το Δήμο Μακρακώμης στην περιοχή του Δήμου Σπερχειάδας-Μακρακώμης θα πραγματοποιηθεί η πολιτιστική δράση **«Περίπατος στα μνημεία του τόπου μας».** Πρόκειται για θεματική περιήγηση με σύντομη πεζοπορία και ξενάγηση σε επιλεγμένα μνημεία του Δήμου. Το πρόγραμμα θα ξεκινήσει με συνάντηση στην πλατεία της Σπερχειάδας. Θα ακολουθήσει πεζοπορία και ξενάγηση στο χώρο του κατεστραμμένου Ιερού Ναού του Αγίου Νικολάου και στη συνέχεια στο χώρο της υπό κατασκευή Αρχαιολογικής Συλλογής Σπερχειάδας. Στο σημείο αυτό προβλέπεται επιβίβαση σε λεωφορείο και μετακίνηση στην οχύρωση στη θέση «Ελληνικά» Σπερχειάδας, όπου θα πραγματοποιηθεί σύντομη ξενάγηση. Θα ακολουθήσει μετακίνηση στην περιοχή του αρχαιολογικού χώρου Μακρακώμης, όπου θα πραγματοποιηθεί επίσης σύντομη ξενάγηση. Επόμενη στάση θα γίνει στο νεότερο μνημείο της «Καλύβας Στεφανή». Η δράση θα ολοκληρωθεί με επιστροφή στη Σπερχειάδα.

Συνολική διάρκεια προγράμματος: περίπου 3 ώρες. **Τηλέφωνο επικοινωνίας για το κοινό :** 22310 29992, 22310 46106 (Ε. Φρούσσου)

**ΜΕΝΔΕΝΙΤΣΑ**

Την **Παρασκευή 5 Ιουνίου 2015 και ώρα 18:00** σε συνεργασία με τον Πολιτιστικό Σύλλογο Μενδενιτσιωτών και τον Ποδηλατικό, Πολιτιστικό, Ορειβατικό Σύλλογο «Προβομάστορες» θα πραγματοποιηθεί στη Μενδενίτσα η δράση «Ηλιοβασίλεμα στη Βοδονίτσα». Πρόκειται για ξενάγηση στο γραφικότερο κάστρο της Φραγκοκρατίας, το σημαντικότερο και πιο γραφικό κάστρο της περιοχής. Κτισμένο στη βόρεια πλευρά του όρους Καλλιδρόμου δεσπόζει του περάσματος «Κλεισούρα», το οποίο συνδέει τις Θερμοπύλες με την Αμφίκλεια. Το 1204 μ.Χ το κάστρο έγινε η έδρα της Μαρκιωνίας Βοδονίτσης.

**Τηλέφωνο επικοινωνίας για το κοινό : 22310 29992** (Ε. Ζάχου)

**ΣΤΥΛΙΔΑ**

**Την Κυριακή 7 Ιουνίου 2015 και ώρα 09:30** σε συνεργασία με το Δήμο Στυλίδας και τον Μουσικό Όμιλο Στυλίδας**,**  θα πραγματοποιηθεί η δράση «Αναζητώντας το χθες στους δρόμους του σήμερα. Από την αρχαία πόλη στη μεταβυζαντινή Στυλίδα». Πρόκειται για μια σειρά θεματικών περιηγήσεων, με μικρή πεζοπορία και μετακίνηση με λεωφορείο (χωρίς εισιτήριο) σε επιλεγμένα μνημεία στην περιοχή της Στυλίδας. Αφετηρία η πλατεία της Αγίας Αικατερίνης Στυλίδας. Η διαδρομή θα περιλαμβάνει: α) στάση στην οχύρωση των αρχαίων Φαλάρων στη θέση «Αγία Αικατερίνη» (4ος αι. π.Χ.) που συνδέεται με τη Μακεδονική παρουσία και τη δράση του Κάσσανδρου στην περιοχή, β) στη νοτιοδυτική οχύρωση της πόλης (3ος αι. π.Χ) που θεμελιώθηκε σε προγενέστερο ταφικό τύμβο και γ) στην Ι. Μ. Αγίου Βλασίου, το καθολικό της οποίας κτίστηκε το  1741.

**Τηλέφωνο επικοινωνίας για το κοινό :** 22310-29992 και 22310-47628 (Α. Τσόκα , Α. Παπασταθοπούλου)

**ΝΟΜΟΣ ΦΩΚΙΔΑΣ**

Η Εφορεία Αρχαιοτήτων Φωκίδας σε συνεργασία με το Δήμο Δελφών, το Κέντρο Περιβαλλοντικής Εκπαίδευσης Άμφισσας και το Σύλλογο Γυναικών Φωκίδας θα πραγματοποιήσει την **Τετάρτη 10 Ιουνίου 2015 και ώρα 9:00 έως 15:00** στον Αρχαιολογικό χώρο Στρώμης – Μαυρολιθαρίου, της Δημοτικής Ενότητας Καλλιέων τη δράση «Βιολογική και Πολιτισμική Ποικιλότητα. Η περίπτωση της Δημοτικής Ενότητας Καλλιέων».

Η δράση απευθύνεται σε μικρούς και μεγάλους. Περιλαμβάνει επίσκεψη και γνωριμία με τον αρχαιολογικό χώρο στο λόφο Τσούκα Στρώμης της Δημοτικής Ενότητας Καλλιέων του Δήμου Δελφών. Θα ακολουθήσει περιήγηση τμήματος του Ευρωπαϊκού μονοπατιού Ε4 που οδηγεί από τη Στρώμη στη σπηλιά της Εθνικής Αντίστασης και στον Ιερό Ναό της Παναγίας της Στρωμίτισσας. Στη συνέχεια προβλέπεται μετάβαση στην πλατεία του Μαυρολιθαρίου, όπου υπάρχει αιωνόβιος πλάτανος ανακηρυγμένος ως Μνημείο Φύσης και Ιστορίας από το 2012. Παράλληλα θα πραγματοποιηθούν ολιγόλεπτες εισηγήσεις από το επιστημονικό προσωπικό της Εφορείας και του ΚΠΕ Άμφισσας με θέμα: «Βιολογική και Πολιτισμική Ποικιλότητα».

**Τηλέφωνο επικοινωνίας για το κοινό** : 22650 82313/346 (Α. Τσαρούχα)

**ΝΟΜΟΣ ΧΑΛΚΙΔΙΚΗΣ**

Η Εφορεία Αρχαιοτήτων Χαλκιδικής και Αγίου Όρους θα πραγματοποιήσει τις ακόλουθες δράσεις:

Την **Παρασκευή 5 Ιουνίου 2015 και ώρες 09:00 και 11:00** σε συνεργασία με τη Διεύθυνση Πρωτοβάθμιας Εκπαίδευσης Ν. Χαλκιδικής και το Δήμο Αριστοτέλη στα Αρχαία Στάγειρα θα πραγματοποιηθεί η δράση «Πράσινες πολιτιστικές διαδρομές στα Αρχαία Στάγειρα». Πρόκειται για ξενάγηση μαθητών που περιλαμβάνει περιήγηση στο χώρο και ενημέρωση για την ιστορία και τις αρχαιότητες των Σταγείρων.

**Τηλέφωνο επικοινωνίας για το κοινό :** 2310 285163 (Κ. Παπαστάθης)

Το **Σάββατο 6 Ιουνίου 2015 και ώρες 09:00 και 19:00 καθώς και την Κυριακή 7 Ιουνίου 2015 και ώρα 09:00** σε συνεργασία με τη Διεύθυνση Πρωτοβάθμιας Εκπαίδευσης Ν. Χαλκιδικής και το Δήμο Αριστοτέλη θα πραγματοποιηθεί στην ίδια θέση η δράση «Πράσινες πολιτιστικές διαδρομές στα Αρχαία Στάγειρα». Περιλαμβάνει οργανωμένη περιήγηση ενηλίκων στο χώρο και ενημέρωση για την ιστορία και τις αρχαιότητες των Σταγείρων.

**Τηλέφωνο επικοινωνίας για το κοινό :** 2310 285163 (Κ. Παπαστάθης)

Την **Παρασκευή 5 Ιουνίου 2015 και ώρα 10:00** σε συνεργασία με τη Διεύθυνση Πρωτοβάθμιας Εκπαίδευσης Ν. Χαλκιδικής θα πραγματοποιηθεί στην Αρχαία Όλυνθο η δράση «Πράσινες πολιτιστικές διαδρομές στην Αρχαία Όλυνθο». Πρόκειται για περιήγηση στον αρχαιολογικό χώρο με στόχο τη γνωριμία του κοινού με την ιστορία της ευρύτερης περιοχής μέσα από ιστορικά και αρχαιολογικά στοιχεία του επισκέψιμου αρχαιολογικού χώρου της Ολύνθου.

**Τηλέφωνο επικοινωνίας για το κοινό :** 2310 285163 (Σ. Ασουχίδου, Α. Μπιλούκα)

H Εφορεία Παλαιοανθρωπολογίας – Σπηλαιολογίας (Γραφείο Θεσσαλονίκης), σε συνεργασία με τον Πολιτιστικό Σύλλογο Νέων Μουδανιών «Ο Φάρος», τον Ποντιακό Πολιτιστικό Σύλλογο Πετραλώνων και τον Πολιτιστικό Σύλλογο Ελαιοχωρίων για τον Πολιτισμό και την Υγεία, την **Κυριακή 7 Ιουνίου 2015 και ώρα 11:00,** θα πραγματοποιήσει στον αρχαιολογικό χώρο του σπηλαίου των Πετραλώνων την εκδήλωση «Σπήλαιο Πετραλώνων: από το περιβάλλον του χθες στο περιβάλλον του σήμερα». Πρόκειται για πρόγραμμα επιμέρους δράσεων που περιλαμβάνουν ομιλία, ξενάγηση, περιπατητική διαδρομή, φωτογραφική αποτύπωση του χώρου, εικαστικές δράσεις για παιδιά και υπαίθρια φωτογραφική έκθεση.

Στόχο της εκδήλωσης αποτελεί η εξοικείωση των κατοίκων της ευρύτερης περιοχής με το περιβάλλον του σπηλαίου των Πετραλώνων και των σπηλαίων εν γένει. Στο πλαίσιο αυτό θα πραγματοποιηθεί ομιλία με θέμα το ειδικό περιβάλλον των σπηλαίων και τους παράγοντες φθοράς τους και ξενάγηση στο Σπήλαιο και το Μουσείο Πετραλώνων. Στη συνέχεια, θα πραγματοποιηθεί ανάβαση στο λόφο Κατσίκα, στον οποίο εντοπίζεται το σπήλαιο, όπου θα γίνει φωτογραφική αποτύπωση του χώρου. Παράλληλα, θα πραγματοποιηθούν υπαίθριες εικαστικές δραστηριότητες για παιδιά με χρήση ανακυκλώσιμων υλικών.

**Tηλέφωνο επικοινωνίας για το κοινό:** 2310410185 (Φ. Γεωργιάδης, Χ. Μιχελάκη)

**ΝΟΜΟΣ ΧΑΝΙΩΝ**

Η Εφορεία Αρχαιοτήτων Χανίων θα πραγματοποιήσει τις ακόλουθες δράσεις:

Το **Σάββατο 6 Ιουνίου 2015** **και ώρα 10:00** θα πραγματοποιηθεί στον αρχαιολογικό χώρο Απτέρας η δράση «Από τη νύμφη Απτέρα στον Άγιο Ιωάννη το Θεολόγο: περιήγηση στην Απτέρα». Πρόκειται για ξενάγηση κατά την οποία μέσα από τις μυθολογικές και ιστορικές αναφορές για την αρχαία Απτέρα και την περιήγηση στον αρχαιολογικό χώρο οι επισκέπτες θα γνωρίσουν την μακραίωνη ιστορία του τόπου, όπως αποκαλύπτεται μέσα από τα μνημεία του. **Τηλέφωνο επικοινωνίας για το κοινό:** 28210 44418, 6973666884(Λ. Φλεβάρη)

Την **Κυριακή 7 Ιουνίου 2015 και ώρα 11:00 έως 13:00** σε συνεργασία με το Φιλολογικό Σύλλογο Κισσάμου θα πραγματοποιηθεί στα μνημεία και στο Αρχαιολογικό Μουσείο Κισσάμου η δράση «Περίπατος στην αρχαία Κίσαμο». Πρόκειται για ξενάγηση στην αρχαία Κίσσαμο που θα περιλαμβάνει επίσκεψη σε ανεσκαμμένα μνημεία της ρωμαϊκής Κισσάμου (επαύλεις, συγκροτήματα λουτρών, νεκροταφεία) και θα ολοκληρωθεί με την επίσκεψη στο αρχαιολογικό μουσείο της πόλης. Το κοινό θα έχει την ευκαιρία να γνωρίσει τα μνημεία, αλλά και όψεις της καθημερινής ζωής και του δημόσιου βίου της αρχαίας πόλης.

**Τηλέφωνο επικοινωνίας για το κοινό :** 28220 83308 (Ν. Πατεράκης)

**ΝΟΜΟΣ ΧΙΟΥ**

Η Εφορεία Αρχαιοτήτων Χίου σε συνεργασία με τους «Ποδηλάτες Χίου» θα πραγματοποιήσει την **Κυριακή 7 Ιουνίου 2015 και ώρα 17:30** στο βυζαντινό ναό της Παναγίας Κρήνας τη δράση «Ποδηλατάδα στο βυζαντινό ναό της Παναγίας Κρήνας». Πρόκειται για μια ξεχωριστή ποδηλατάδα, που θα ξεκινήσει από την περιοχή «Γρου» της πόλης Χίου και μέσω του Χαλκειούς θα καταλήξει στο βυζαντινό ναό της Παναγίας Κρήνας. Μετά την ξενάγηση στο βυζαντινό ναό το κοινό θα απολαύσει το μαγευτικό περιβάλλοντα χώρο του μνημείου.

**Τηλέφωνο επικοινωνίας για το κοινό :** 22710 44238, 22710 44738, 2271044650 (Σ. Φαϊτάκη)